text:
Endog asin
Daptar eusi
Nyieun Endog Asin[édit | sunting sumber]
Milih Endog[édit | sunting sumber]
Pikeun mikanyaho kumaha kondisi endog nu rék diasinkeun, kudu dipariksa heula sakaligus milihan nu alusna(sortasi)[1].Anu kudu dipikanyaho tiheula yén endog anu rék dipariksa mangrupa endog anu can pernah disileungleuman, nepi ka euweuh kamungkinan ayana janin[1]. Lian ti éta kudu disingkahan pamakéan endog anu geus beulah cangkangna, kusabab nalika dikeueum nu bobodasna bakal kaluar anu antukna larutan jang ngeueumna jadi bau bangké[1]. Milih jeung mariksa endog carana nya éta ngasupkeun endog kana wadah atawa bak palastik anu geus dieusian cai, tuluy ditingali posisi endog-endogna dina éta cai[1].Lamun endogna ngambang kudu tuluy dipisahkeun tapi lamun endogna teu ngambang atawa satengah ngambang diantepkeun nepi ka kokotorna jadi babari diberesihkeun[1]. Endog anu alus éta, tuluy dikumbah maké sabun jeung dikumbah ku cai nepi ka beresih, tuluy digaringkeun[1].
Lian ti nu geus disebutkeun diluhur, cara mariksa endog bisa ogé ku:
1. Kelompokeun endog dumasar kana kaberesihanana,tuluy beresihkeun ti mimiti kelompok endog anu kotor nepi ka anu kotor pisan[1].
2. Endog anu kurang beresih bisa diberesihkeun maké kaén atawa busa anu lemes jeung garing atawa maké hampelas anu nomor 0[1]. Endog anu kotor jeung kotor pisan dipisahkeun dina wadah séjén tuluy diberesihkeunana ku cara dikeueuman dina cai detergent anu haneut lilana 2 menit jang meresihkeun kokotorna anu geus gararing[1].
3.Toong endog anu geus garing,talingakeun keutuhan kerabang, eusi endog jeung rongga hawana[1]. pilih endog anu kerabangna komplit kénéh jeung nu eusi endogna beresih sarta miboga rongga hawa anu leuwih leutik[1].
Nyieun Adonan jeung Larutan[édit | sunting sumber]
Saméméh ngamimitian nyieun endog asin, kudu nyieun heula adonan uyah atawa ci uyah jang ngeueum endog[1].Lamun urang ngamimitian nyieun endog asin, urang kudu nalingakeun ukuran media atawa uyah anu rék dicaian, supaya karasa asin dina endog téh teu kaleuleuwihi atawa kakuranngan kusabab prosés nyieun endog asin ieu bisa dilakonan ku sababaraha cara[1].
1. Nyieun ci uyah
Prosés nyieun ci uyah ieu miboga pungsi jang larutan pikeun ngeueum endog[1].Anapon prosés nyieun ci uyah mimitina naheur cai nepi ka suhu anu tangtu (teu kudu nepi ka ngagolak) sakirana bisa ngabantuan prosés téésna uyah jeung saltpeter[1]. Tuluy asupkeun uyah jeung ''saltpeter'', kucek-kucek nepi ka ngahiji[1]. Sabada éta angkat éta larutan uyah tina kompor, tiiskeun[1].
2. Nyieun Adonan uyah
Kusabab media adonan anu rék dijieun aya tilu rupa, jadi ukuranana urang tangtukeun tina media séwang-séwangan[1].
a. Adonan 1 maké media taneuh liat
Takaranna jang endog hayam atawa meri 30 siki, taneuh liat 20 keupeul,sekam padi 0,5 kg, uyah 1 kg, cai beresih samahina[1].
b. Adonan 2 maké media lebu
jang endog hayam atawa endog meri 30 siki, maké lebu 60 keupeul, uyah 1 kg, cai beresih samahina[1].
c. Adonan 3 maké media bubuk bata beureum
jang endog hayam atawa meri 30 siki, diperyogikeun bubuk bata beureum 60 keupeul, uyah 1 kg, salpeter atawa sendawa 50 gram, cai beresih samahina jeung sabun seuseuh samahina[1].
Cara nyieunna nya éta[1]:
- Salah sahiji bahan adonan (taneuh liat, lebu, jeung bubuk bata beureum), dicampurkeun jeung uyah, salpeter luyu jeung ukuran anu geus ditangtukeun[1].
- galo-galo adonan nepi ka ngahiji[1].
- tuluy, tambahan cai saeutik-saeutik bari digaley-galey nepi ka adonan jadi kentel supaya bisa ditapelkeun kana kulit endog[1].
supaya bisa kentel, adonan bisa dicobaan ditapelkeun kana kulit endog[1]. Lamun adonan bisa napel, hartina tingkat kakentelanana geus hadé[1].Ku cara kitu,saeutik-saeutik (5%-10%) tina uyah bakal kaserep ka jero endog[1]. Kusabab kitu, lamun adonan pembalut bisa dipaké deui, kudu ditambahan uyah kana adonan éta kurang leuwih 5%-10% tina jumlah beurat garam kabéh[1].Dina nyieun unggal adonan, kadar air anu dibutuhkeun disaluyukeun jeung tingkat kagaringan media[1]. Leuwih garing adonanana mangka leuwih loba cai anu dibutuhkeunana[1].
Kandungan Gizi[édit | sunting sumber]
Endog asin biasana dijieun tina endog meri atawa endog bébék kusabab pori-pori cangkangna garedé jeung kandel[2]. Tapi teu kabéh jalma wani ngadahar endog asin, kusabab bisa ngaronjatkeun kadar koléstérol jeung tekanan darah dina awak[2]. Sanajan endog asin angger mangpaat kusabab miboga kalsium anu loba[2]. Ngadahar endog asin 2-3 siki unggal minggu jang anu umurna kurang ti 30 taun teu ngaganggu kana kaséhatan malahan alus kusabab kolesterol miboga pungsi jang ngabentuk uyah hamperu anu diperlukeun jang pencernaan lemak jeung komponen penting séjénna jang jaringan otak, serat, saraf, haté, ginjal jeung kelenjar adrenalin[2].Kolesterol ogé mangrupa bahan dasar anu ngawangun hormon progesteron, estrogen, testosteron jeung kortison anu miboga mangpaat jang ngatur fungsi jeung aktivitas biologis[2].Endog asin dianjurkeun jang didahar ku barudak nalika masa pertumbuhan, ibu hamil, menyusui, kolot, jalma nu keur gering atawa aya dina tahap rék cageur tina panyakitna kusabab ampir kabéh zat gizi anu aya dijerona babari dicerna ku awak[2].Mineral anu aya dina jero endog asin teu ruksak lantaran ayana prosés pengasinan tapi nambahan kalsiumna[2].Kalsium miboga mangpaat jang nurunkeun resiko kanker usus, ngubaran nyeri nalika ''haid'' jeung ''menopouse'', ngurangan resiko keropos tulang nalika hamil jeung nyusuan, ngajaga kauatan huntu sangkan teu babari bolong, ngaaktifkeun saraf, ngalancarkeun perdedaran darah, melenturkan otot, nganormalkeun tekanan darah, ngajaga kasaimbangan cairan awak jeung nyingkahan panyakit jantung[2]. Endog asin mangrupa sumber vitamin D nu panggedéna sabada minyak lauk hiu[2].


c: text/html

text:
Ringkasan materi Paguneman
Nu dimaksud guneman teh nya eta sarua jeung percakapan.
Hal-hal nu kudu dipeerhatikeun dina paguneman/percakapan nya eta:
1. titenan eusi carita kalawan taliti kanggo mikawanoh inti carita.
2. tuliskeun hal-hal nu dianggap penting, upamana saha nu minton keun kumaha watek lalakon.
Rarangken tukang -an
Rarangken tukang -an bisa ngawangun kecap:
a. Barang, nu hartina:
1) tempat, contona: gantelan, gantungan, cantelan, cangkokan, tikungan.
2) parabot, contona: timbangan, meteran, takeran, kiloan, catokan.
b. Pagawean nu hatina:
1) make, contona: bedakan, bajuan, bungkusan, pitaan, antingan.
2) jadikeun, contona: luhuran, gedean, liangan, bolongan, alusan, garisan.
c. sipat, nu hartina: ngabogaan sipat
Conto: geumpeuran, gehgeran, wanian, borangan, daekan, aleman, geeran.
d. bilangan, nu hartina kumpulan
Contona: reaan, opatan, komplotan, gorombolan, riungan, Sundaan, Cirebonan.
Rarangken Tukang -keun
Ngawangun kecap pagawean nu hartina nitah.
Contona: siapkeun, lempengkeun, bengkokeun, bawakeun, ciptakeun,berskeun, bersihkeun.
Rarangken Tukang -na
gunana rarangken tukang -na ngawangun kecap:
a. barang nu hartina milik (bobogaan)
Conona: pipina, saungna, imahna, pacabakanna.
b. bilangan, nu nuduhkeun bilangan poe
Contona: tiluna, tujuhna, opat puluhna.
Rarangken tukang -an dina ngawangun kecap rundayan robah jadi -nana, lamun nyanghareupan kecap nu miboga wangun dasar dua engang.
Contona: duanana, tiluanana.
Rarangken tukang -an oge bisa robah jadi -ana lamun dikantetkeun jeung kecap anu ngabogaan ahiran. -eun jeung -an
Contona: hareupeunana, sagigireunana, tujuhanana, kabehanana,
Latihan Soal Pilihan Ganda
1. Nu paguneman dina buku paket Galura basa kaca 1 nya eta....
a. Bagja jeung Ahmad b. Ganjar jeung Ahmad
c. Ahmad jeung Soni d. Ganjar jeung Soni
2. Tempat gunem caturna di....
a. sakola b. imah
c. musola d. terminal
3. Eta gunem catur teh dina acara....
a. perkenalan di sakola anyar b. perpisahan kelas tilu
c. kagiatan eskul d. di imah
4. Saha nu diwawancara dina paguneman kaca tilu?
a. Dr Ropiah b. Kartika c. Ahmad d. Bagja
5. Tos sabaraha taun Dr Ropiah janten dokter?
a. dua puluh taun kurang b. dua puluh taun leuwih
c. sapuluh taun kurrang d. dua puluh taun pas
6. Resep pelajaran naon Ibu Dokter teh....
a. biologi b. fisika c. kimia d. bahasa Inggris
7. Di handap conto rarangken tukang -an nu hartina tempat , iwal....
a. timbangan b. gantungan c. tikungan d. luhuran
8. Kecap bedakan, bajuan, sapuan mangrupa rarangken -an
nu hartina....
a. tempat b. jadikeun c. make d. parabot
9. Pilih rarangken -an nu hartina ngabogaan sipat!
a. gehgeran, borangan, wanian.
b. bedakan, bajuan, sapuan
c. reaan, lobaan, opatan.
d. timbangan, meteran, kiloan
10. Rarangken keun di handap bener, iwal.....
a. siapkeun b. lempengkeun c. bawakeun d. bikeun
11. Rarangken tukang -an bisa ngawangun kecap, iwal.....
a. tempat b. make c. bilangan d. sulur
12. Rarangken tukang -na nu ngawangun kecap barang nu hartina milik
nya eta.....
a. pipina b. tiluna c. opat puluhna d. kabehna
13. Rarangken tukang -an robah jadi -ana upama dikantetkeun jeung
kecap nu....
a. ngabogaan dua engang b. ngabogaan ahiran -an jeung eun
c. ngabogaan opat engang d. ngabogaan rarangken keun
14. Di handap conto nu make rarangken tukang -nana, iwal....
a. tiluanana b. hareupeunana c. bawaeunna d. pipina
15. Nu ngandung rarangken -nana nya eta.....
a. duanana, tiluanana b. bajuna, imahna
c. alusna, benerna d. tukaengunana, sagigireunana

robotstxt: allowed

filter: keep


text:
Pluto
Pluto (ngaran resmi: 134340) nya éta hiji planét leutik (dwarf planét) dina Tata Surya. [1] Saméméh 24 Agustus 2006, Pluto berstatus minangka hiji planét sarta mangrupa planét pangleutikna sarta panglaérna (runtuyan kasalapan) ti panonpoé.[1] Dina 7 Séptember 2006, ngaran Pluto digantian jeung nomer waé, nya éta 134340. [1] Ngaran ieu dibikeun ku Minor Planét Center (MPC), organisasi resmi anu tanggung jawab dina ngumpulkeun data ngeunaan asteroid sarta komét dina tata surya .[1] Dina warsih 1978 Pluto dipikanyaho ngabogaan satelit anu ukuranana henteu leutik teuing nu dingaranan Charon (diameter 1.196 km). [1] Saterusna kapanggih deui satelit séjénna, Nix sarta Hydra.[1] Saprak kapanggih ku Clyde William Tombaugh, saurang astronom ngora di Observatorium Lowell, dina 18 Pebruari 1930, Pluto saterusna jadi salah sahiji anggota ti Tata Surya anu panglaérna tempatna.[1] Jarak Pluto jeung panonpoé nya éta 5.900,1 juta kilométer. [1] Pluto ngabogaan diameter anu ngahontal 4.862 km sarta ngabogaan massa 0,002 massa Bumi. [1] Période rotasi Pluto ny aéta 6,39 poé, sedengkeun période révolusi nya éta 248,4 warsih. [1] Wangun Pluto jiga jeung Bulan kalayan atmosfer anu ngandung metan. Suhu permukaan Pluto berkisar -233o celsius nepi ka dengan-223o Celsius, ku kituna kalolobaan berwujud es.[1] Numutkeun para ilmuwan NASA planét Pluto anu leutik sarta perenahna di pang tungtung sistem tata surya urang kiwari beuki boga warna beureum. [2] Gambar-gambar anu dicokot teleskop rohang jomantara Hubble nempokeun yén planét éta 20% leuwih beureum ti saméméhna. [2] Para pakar yakin fenomena éta disebabkan ku parobahan dina es anu aya di permukaan Pluto diwaktu planét ieu ngasupan tahap anyar ti orbit salila 248 warsih. [2] Gambar-gambar anyar ieu nempokeun nitrogen anu ngimpel beuki bersinar di kalér sarta beuki gelap di bagian kidul. [2] Parobahan-parobahan ieu kamungkinan badag mangrupa akibat tina lé'éhna és di kutub anu kakeunaan sinar Panonpoé samentara di kutub séjénna ngimpel.[2]


text:
skema hp beyond,
jalur keypad hp cina,
jalur speaker hp cina beyond B 68,
skema beyond b68,
jalur keypad beyond b68,
skematik beyond B68,
software skema hp,
beyond b68 skema,
skema jalur cina beyond,
software handphone china,
cek jalur on off hp cina,
skema jalur keypad beyond b68,
skema jalur keytone hp beyond,
skema b68 beyond on off, skema jalur lampu hp china, skematik beyond, software beyond b68, jalur speaker hp china, schemmatic jalur lcd beyond b68, scematik keypad beyond B 68, jalur lcd cina beyond, skema lcd beyond b 18, skemma beyond b68, cek jalur lcd hp cina, jalur hp cina


text:
Hadis
Hadis nyaéta hiji hal anu disarandékeun ka Nabi Muhammad saw, boh dina wangun omongan, gawéna, atawa kamerenahanana.[1] Hadis mangrupa sumber hukum Islam kadua sanggeus Alquran.[1] Firman Allah swt:
... وَمَا ءَاتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانْتَهُوا...
Hartina: Naon waé anu Rosul bikeun ka maranéh, pék tarima. Naon waé anu Anjeunna larang ka maranéh, pek tinggalkeun...(Q.S Al-Haysr [59]:7)
Daptar eusi
Fungsi Hadis[édit | sunting sumber]
Ngarojong sarta nguatkeun naon anu disebutkeun ku Alquran.[1] Ngécéskeun Alquran, boh ku cara ngawincik anu global boh ngatakhsis anu umumna. Nunjukeun ka hukum anyar anu henteu disebutkeun ku Alquran.[1]
Rupa-Rupa Hadis[édit | sunting sumber]
Macem-macem hadis aya tilu, nyaéta:
- Hadis qauliyah, hadis anu dumasar kana sakabéh omongan Nabi Muhammad saw.[1]
- Hadis fi'iliyah, hadis anu dumasar kana gawéna Rasullullah saw.[1]
- Hadis taqririyah, hadis anu dumasar dina persetujuan Rasullullah saw. kana naon anu dipigawé ku para sobat Rasullullah saw.[1]
Istilah-Istilah dina Élmu Hadis[édit | sunting sumber]
Aya sawatara istilah anu perlu dipikanyaho dina nyurtian élmu ngeunaan hadis, nyaéta lafadz-lafadz husus anu disatujuan hartina ku para ahli hadis.[2] Diantarana sanad, matan, rawi, sarta rijalul hadis.[2]
Tingkatan Hadis[édit | sunting sumber]
- Hadis sahih, nyaéta hadis nu datang ti Rasullullah saw., hadis anu ti sagi sanadna bersambung sarta teu cacad ti para perawina, kuat ingetanana/perawina (dabit), perawina adil.[1]
- Hadis hasan, nyaéta hadis anu alus, hadis ieu ampir ngadeukeutan sahih, tapi hadis anu ti sagi sanadnya bersambung, tapi para perawina kurang kuat ingetanana/kurang dabit, mangka tingkatanna di handapeun hadis sahih.[1]
- Hadis Dha'if, nyaéta hadis anu lemah, alatan henteu minuhan sarat hadis sahih sarta hasan.[1]


text:
Gojūon
Gojūon (五十音) nyaeta susunan kana dina Basa Jepang. Gojū (五十) hartina `lima puluh', jeung on (音) hartina 'sora', mangka gojūon hartina susunan 'lima puluh'. Sanajan kitu, ngan aya 46 sora umum, tambah 2 nu jarang dipake.
Gojūon ngawengku sakabeh kana dasar, iwal ti
- versi kana nu make dakuten saperti が atawa だ,
- kana huruf leutik, saperti っ keur つ,
- kana nu ditambahkeun ょ, bentuk yōon, saperti きょ atawa しゃ.
Susunan gojūon ilahar dipake keur nyusun Basa Jepang di Jepang. Upamana, kamus disusun make metoda ieu. Sistim sejen nu dipake nyaeta susunan iroha, jeung susunan radikal keur kanji.
Daptar eusi
Sajarah[édit | sunting sumber]
Gojūon ngarupakeun "penemuan" kuno. Runtuyan konsonan dina gojūon asalna tina runtuyan konsonan Basa Sansakerta. Conto mimiti gaya gojūon geus aya dina periode 1004-1028. Sacara jentre bisa dibedakeun jeung conto alternatip susunan iroha ti taun 1079.
Tabel[édit | sunting sumber]
Tabel ieu make sistim nangtung tulisan Jepang, sarta kudu dibaca ti katuhu ka kenca. Dina unggal asupan, asupan pangluhurna nyaeta hiragana, asupan kadua nyaeta katakana, asupan katiulu nyaeta kana dina romanisasi Hepbrun, sarta asupan kaopat nyaeta cara ngucapkeun tulisan dina International Phonetic Alphabet (IPA). Tempo fonologi Basa Jepang keur leuwih jentre dina unggal sora.
1 Kana ieu teu leuwih panjang tinimbang nu ilahar dipake.
Susunan[édit | sunting sumber]
Dina nyusun dumasar kana gojuon, kana versi leutik disusun ku jalan nu sarua dina versi pinuh:
- sokuon, kana tsu leutik, disusun saperti dina tsu gede, sarta disimpen saanggeusna. Conto,
- まつ まったく まつば まとう (matsu, mattaku, matsuba, matou)
- sora yōon disusun ku cara nu sarua dina ukuran gede sarta, samemehna, contona,
- きょ きよ きょい きよい きょう (kyo, kiyo, kyoi, kiyoi, kyou)
Versi sora tina kana (nu make dakuten) disimpen saanggeus kana, sarta diasupkeun kana versi tanpa sora, contona,
- すすき すずき すずしい すすむ (susuki, suzuki, suzushii, susumu).
Cara nginget[édit | sunting sumber]
Dina usaha ngapalkeun gojuon, salah sahiji carana nyaeta ngapalkan susunan mimiti, upamana:
A Ka Sa Ta Na Ha Ma Ya Ra Wa
Rujukan[édit | sunting sumber]
- "The Japanese language", Roy Andrew Miller, ISBN 0226527182, ngajelaskeun asalna gojūon dina Basa Sansakerta.
- Gendai Kokugo Reikai Jiten, ISBN 4095010428, dipake nu nangtukeun conto dina runtuyan kamus.
- wikipedia basa Inggris, Agustus 2006.
Tumbu kaluar[édit | sunting sumber]
- sci.lang.japan FAQ on the origin of kana order contains the relevant quote from the above reference.
- Kana Tabel (PDF)


text:
Tata Danamihardja
Cikaracak ninggang batu, laun-laun jadi legok. Cek nu heureuy: Tai cakcak ninggang huntu, laun-laun mah ....dilebok!
Cikaracak teh cai anu nyakclakan (leutik tangtuna oge, da lamun gede mah ngaranna ngagolontor) boh tina dangdaunan, tatangkalan, atawa tina naon bae anu sipatna alami, teu ngahaja, teu dijieun-jieun. Mun ditengetan kamana ngeclakanana atawa ragragna, biasana kana lebah nu legok. Nu legokna teh bisa taneuh, bisa batu, bisa naon bae. Ke, ke, ke, legok heula atawa nyakclakan heula? Jawabanana: pasti nyakclakan heula, kakara legok, sabab legok nu muncul teh mengrupa hasil gawe si cikaracak ieu. Ku leukeun jeung teu galideur, najan lila jeung butuh kasabaran, tapi teu burung aya hasilna, teu burung legok.
Paribasa nu disebut di luhur teh sabenerna mangrupa pepeling, mun lain filosofi kahirupan urang Sunda ge, ti kolot-kolot urang, karuhun urang dina enggoning kumelendang di alam dunya. Mun hayang hasil maksud, nya kudu leukeun, wekel, tur sabar, bari jeung angger usaha sangkan naon nu dijalankeun ku urang tetep ajeg (istiqomah), teu unggut kalinduan, teu gedag kaanginan. Sabar dina harti baru tetep usaha satekah polah sangkan naon rupa nu jadi udagan urang bisa laksana. Kitu saur para sepuh, karuhun urang Sunda.
Najan ieu teh mangrupa paribasa Sunda, niley filosofisna sabenerna universal tur lintas budaya, sabab sok sanajan teu dilembagakeun dina wangun paribasa upamana, hal ieu teh bisa dilarapkeun di mana wae, ku saha wae jeung dina komunitas budaya mana wae. Komo deui upama hal ieu kabeneran dilembagakeun dina wangun nu mirip-mirip alias memper-memper. Ieu tangtu beuki ngajentrekeun yen memang filosofi cikaracak oge dipuhit dina budaya seler sejen. Dina basa Jawa upamana, pan aya paribasa 'alon-alon asal kelakon', anu sok sanajan teu nyeples sarua jeung filosofi cikaracak, tapi ngakar tina panginditan anu kurang leuwih sarua.
Nu jadi patalekan, naha sipat-sipat saperti cikaracak ieu teh masih diparake ku urang Sunda? Atawa mun ambahanana hayang leuwih lega, naha hal ieu teh masih diparake ku urang Indonesia? Tangtu kuring teu bisa kitu wae nyebutkeun 'henteu' atawa 'masih'. Leuwih hade, hayu urang tengetan ku sarerea.
Dina budaya nu sing sarwa instan, urang biasana leuwih milih hal-hal praktis tibatan kudu ngadeluk dina proses. Contona wae, urang leuwih milih meuli deungeun sangu ka warung tibatan kudu masak di imah. Alesanana, kadang-kadang biaya nu kudu dikaluarkeun leuwih mahal. Jaba cape deuih jeung olok waktu. Jadi, tibatan masak, mending meuli ti warung. Di imah mah cukup nyangu, kitu ge mun kabeneran teu rariweuh. Gejala saperti kieu teh pangpangna bisa ditengetan di kawasan urban, nu kahirupanana ngaharib-harib kota gede, dina scope anu leuwih heureut. Cek sakaol, ieu teh kapangaruhan ku budaya luar (baca: barat) anu memang mikaresep hal-hal anu sing sarwa praktus tur instan.
Jelema, pagawe, pejabat pemerintah, anggota legislatif, biasana sok teu sabar hayang geura beunghar. Teu cukup ku gajih nu mayeng unggal bulan, maranehna biasana usaha satekah polah sangkan bisa beunghar dina waktu sagancang-gancangna. Carana? Mun geus poekeun ku cara halal, teu saeutik nu ngagunakeun cara-cara sakacamplung, teu ngitung deui urusan halal-haram. Ieu teh taya lian ku lantaran urang geus poho kana filosofi nu sakuduna jadi padoman dina enggoning hirup kumbuh sapopoe. Kiwari beuki loba jelema nu teu sabaran, babari kapangaruhan ku niley-niley nu datang ti jauhna, bari jeung euweuh filter pisan, sok komo deui dijejeran ku dadasar agama anu kuat.
Jigana, mun nempo gejalana saperti kieu mah, moal lila deui oge paribasa cikaracak ninggang batu laun laun jadi legok teh baris musna, leungit tina khasanah budaya nu dianut ku urang, jati kasilih ku junti. Kasilih ku budaya atawa filosofi sejen nu dianggap leuwih nguntungkeun. atawa dina masih ayana oge, ngan saukur papaes lambe, ngan saukur bisa diucapkeun, tapi keri, garing, leungiteun ruh-na. Persis saperti cikaracak dina harti sajalantrahna anu beuki hese kapanggihna, sabab leuweung tur tatangkalan beak nungtutan ditaluaran.
Panjalu, 5 Juli 2006


text:
Katolik
Katolik mangrupa ajaran atawa aliran dina Agama Kristen. Puseur ajaranna aya di Garéja Katolik Roma.[1]
Déskripsi[édit | sunting sumber]
Kecap Katolik (dipimeunang ngaliwatan Catholicus Ahir Latin, ti kecap sifat Yunani kaθoλιkός (katholikos), nu hartina "universal") asalna ti ungkara Yunani kaθόλou (kath'holou), nu hartina "sacara maluruh," "saluyu jeung sakabéh" atawa "dina umumna ", jeung mangrupa kombinasi ti kecap Yunani nu hartina katά "ngeunaan" jeung όλoς hartina "maluruh". Kecap dina basa Inggris bisa hartina "hadé kaasup kana sababaraha hal; ngawengku kabéh" atawa "ti iman Katolik Roma " salaku "aya patalina jeung doktrin sajarah jeung praktek Garéja Barat".[1]
Munggaran digunakeun keur ngagambarkeun Garéja Kristen di abad ka-2 mimiti keur nekenkeun ka wengkuan universalna. Dina konteks eklesiologi Kristen, ieu ngabogaan sajarah nu beunghar jeung sababaraha pamaké. Dina non garéjawi digunakeun, hartina dina basa Inggris asalna langsung ti akarna, nu kiwari digunakeun artina,
- Universal;
- Liberal,
- Inklusif,[2]
Ungkara ieu geus diasu[keun ka ngaran persekutuan Kristen pangbadagna, Garéja Katolik Roma, nu kawengku ti 23 garéja-garéja sui iuris, dina persekutuan pinuh ku Uskup Roma. Nu pangbadagna Ritus Latin, kawengku ti 95% ti populasi Garéja Katolik Roma; 5% sésana kawengku ti 22 Garéja Katolik Timur.[3]
Loba Protéstan nu sok ngagunakeun "katolik" istilah (sok ku huruf "c") keur ngarujuk ka lain ngan Garéja Katolik Roma hungkul tatapi ka Garéja Kristen jeung sakabéh jalma percaya dina Yésus Kristus saalam dunya jeung umurna, leupas ti afiliasi kelompok kaagamaan. Sacara umum, keur nyingkahan kabingungan antara konsep jeung Garéja Katolik Roma, diluhur, teolog nulis dina basa Inggris keur ngarujuk mantan "Garéja Katolik", kalawan ngagunakeun huruf leutik.[3]
Ortodoks Timur, Ortodoks Oriental, Anglikan, Lutheran, jeung sababaraha Garéja Métodis percaya yén maranéhna aya dina kontinuitas jeung garéja universal asli diadegkeun ku para Rosul.[3]


text:
Calana Jins
Calana Jins nya eta salah sahiji jinis calana.[1] Calana ieu kawentar di Amerika Serikat dina taun 1880 anu mimiti dijieuna di Genoa, Itali dina taun 1560.[1] Calana ieu osok dipaké ku angkatan laut.[1] Di Prancis calana jins sok disebut Blue de Geans anu hartina biru Genoa.[1] Sanajan calana jins mimiti dijieuna di Éropa tapi masalah fashion calana jins leuwiih kawéntar di Amérika.[1] Levi Straus jalma mungaran anu ngawanohkeun calana kalayan bahan jeans di Amerika.[1]
Sajarah Calana Jins[édit | sunting sumber]
Dina taun 1850-an nonoman 21 taun nu ngaranna Levi Strauss nepi di San Francisco, Amérika, ti Bavaria, Éropa, pikeun nyobaan kauntunganana, manéhna teu sadar yén manéhna eukeur ngamimitian nyieun hiji sajarah nu jadi kawéntar pikeun dunia mode nepi ka ayeuna. [2] Strauss nyobaan ngajual ténda-ténda kanvas ka para penamabang emas.[2] Mangsa harita di Amerika keur ngeunjleung emas.[2] Lain kairut ku tawaran Strauss, para panambang téh kalahkah ménta pangmawakeun calana panjang.[2] Ngaran Levi’s jadi dipikawanoh nepi ka para panambang téh naréangan those pants of Levi’s (calana si Levi) anu dijieunan tina denim.[2] Di Amerika, kecap jeans anu ayeuna dipikawanoh téh asalna tina peng-amerika-an kecap basa Perancis Genes anu artina Genoa, nya éta kota anu nyieun calana denim di Italia, anu sabenerna asalna téh ti Nimes di Perancis.[2] Sedengkeun istilah blue jeans aya nalika Levi keur nyelep denimna ku warna indigo jeung méré cap pikeun jadi pangabéda jeung calana nu lain sangkan kanyahoan yén éta téh asli jins nyieun manéhna.[2] Sacara génerik jins osok disebut denim.[2] Denim nya éta tenunan bola katun.[2] Mimitina bola téh warnana bodas jeung biru anu asl- muasalna ti kota di Perancis. Nimes anu jadi asal kecapna denim nya éta serge de Nimes.[2] Mimitina denim dipaké pikeun pagawé anu di luar rohangan, ku sabab denim dijieuna tina katun anu bahana kuat.[2] Geus saabad leuwih denin jadi loba peminatna sanggeus Levi ngawanohkeun kana éta calana.[2] Dina taun 1940-an denim dipaké pikeun produk mode dina bentuk gaun, rok, jaket, jeung calana panjang.[2] Denim jadi kawéntar dina taun 1970-an nalika calana jins diproduksi massal.[2]


text:
Aristoteles
Aristoteles nyaéta salah saurang filsuf gedé sapanjang sajarah dunya. Rupa-rupa tuisanana jadi dadasar pikeun kamekaran élmu falsafah, fisika, matématika, pulitik, pamaréntahan jeung pangaweruh alam. [1]
Aristoteles lahir di Stagira Chalcidice, Thracia, Yunani taun 384 SM. [1] Anjeunna katurunan saurang ahli tatamba ti Makédonia. [1] Aristoteles ancrub kana pamikiran jeung pangaweruh ti mimiti umur 17 taun. [1] Anjeunna guguru jeung Plato anu satuluyna jadi pangajar di Akademi Plato salila kurang leuwih 20 taun. [1] Nalika muridna (Alexander Agung) ngawasa di Makédonia, Aristoteles balik deui ka Yunani jeung ngadegkeun akademi anu dingaranan Lyceum. [1] Sabada kakawasaan Alexander Agung nyirorot jeung ahirna runtag, Aristoteles hirup dina panglumpatan pikeun ngingkahan pembunuhan siga anu dialaman ku Socrates. [1] Anjeunna ahirna tilar dunya di pangungsian taun 322 SM[1]
Pangaruh Aristoteles kana cara mikri Barat pohara jerona. [2] Dina jaman baheula jeung pertengahan, hasil karyana ditarjamahkeun kana basa-basa Latén, basa Arab, basa Italia, Perancis, Ibrani, Jerman jeung Inggris. [2] Panulis-panulis Yunani anu mucunghul sabadana, kitu ogé filuf-filsuf Byzantium diajar kana karyana jeung neundeun rasa kagum anu pohara gedéna. [2]


text:
Nicolas Hülkenberg
Nicolas Hulkenberg (babar di Emmerich am Rhein, Jerman kaping 19 Agustus 1987) mangrupakeun saorang pembalap Formula 1 anu asalna ti Jerman. Ayeuna anjeunna ngagabung sareng tim Williams-Cosworth.
Sateuacan lebet ka F1, Hulkenberg mangrupakeun saorang pembalap junior anu sukses. Dirina pernah janten juara GP2 musim 2009, juara umum A1GP musim 2006-07, jeung juara F3 Euroseries di taun 2008.
Manajer Nico Hulkenberg anu ayeuna nyaeta tilas manajer Michael Schumacher, Willi Weber. Hulkenberg bakal berpasangan sareng pembalap senior Rubens Barrichello di F1 musim 2010.
Tumbu luar[édit | sunting sumber]
- Situs resmi
- Nico Hulkenberg dalam Driver Database


text:
Tutuwuhan Obat
Tutuwuhan anu jaradi di sakurilingeun, mun ditalungtik mah sabenerna kacida loba pisan mangfaatna pikeun harirupan jalma-jalma. Aya tutuwuhan anu dimangfaatkeun tangkalna. Aya oge anu dimangfaatkeun buahna. Aya oge anu dimanfaatkeun daunna jadi lalab. Aya oge anu dimangfaatkeun beutina.
Ari cara ngamangfaatkeun aya anu dijadikeun kai tina tangkalna atawa suluh, aya anu dijadikeun kadaharan (buah, daun jeung beutina), aya oge anu dijadikeun bahan obat-obatan, naha daunna atawa getahna jeung bagean tutuwuhan sejenna.
Mun ditataan mah dan lumayan loba pisan tutuwuhan anu bisa dijadikeun obat teh, naha arek langsung jadi obat atawa kudu diolah atawa dikokolakeun heula. Kauntungan obat tina tutuwuhan ieu nyaeta beda jeung obat meunang meuli ti warung. Obat-obatan tina tutuwuhan mah henteu kacampuran ku zat kimia atawa zat tambahan.
Salian ti eta oge, obat-obatan ieu lumayan murah oge (mun embung disebut teu kudu mayar), asal daek melak atawa neanganana.
Naon wae atuh tutuwuhan anu bisa dijadikeun obat teh? Jeung panyakit naon wae anu bisa diobatanana…?
Posted on 5 Désémber 2009, in Tutuwuhan Obat and tagged obat, obat alami, tutuwuhan. Bookmark the permalink. Tunda talatah.


text:
Tamba2 teuing sepi saung butut simkuring ieu tos lami teu update, tos lami seer nu protes alias demo, nya di YM, twitter, nya komo deui dina FB mah…cigana mah da mun cindek matak di duruk ieu saung teh haha.
Hampura Lur, sanes simkuring alim update, tapi da dalah dikumaha, gening waktos nu teu mirengan, carape ku padamelan di kantor, sareng lier ku pangabutuh tambahan bisnis anyar nu susuganan janten jalan rezeki kapayun haha…Mangga yeuh di aos, manawi katampi, carpon ieu dicandak ti salah sawios blog Favorit simkuring, manawi teu kaabotan di ciwit kadieu.
Mangga ah, wilujeng maca…pruuung!
Poe Senen, di jurusan harita teh, kuring keur jongjon maca buku. Jol Si Nani sobat kuring ti keur jaman SMA keneh, biasa siga nu riweuh.
“Cilaka…Cilaka Rani! Cilaka siah urang mah ! “ Datang- datang meni hariweusweus, baku si eta mah ari geus kitu teh, boga sifat teh teu bisa kalem, matak ku barudak reguler mah dilandihna ge si euceu ribut.
“ Cilaka kunaon Nan? “ tembal teh bari anteng maca buku. Buku ku manehna dijewang, “ Dengekeun siah Rani ari urang keur ngomong teh! Dengekeun, tuluy pangmikirankeun!” ngomongna kitu teh bari teu sirikna popolotot, gek diuk gigireun, derekdek ngomong bari pepeta.
Daek geulis, kuring bingung ngabandunganana. Eta tuda ngomongna teh bangun nu rusuh, jadi teu puguh naon dengekeuneunana, jeung siga nu ambek deuih.
“ Nani, cik atuh nu bener ngomong teh, sing beres entep seureuhna, ngarah puguh ngabandunganana!’ cekeng daria.
“ Ih ari Si Astahiam! Na saha nu ngomongkeun tukang seureuh? Sugan teh ente bener-bener ngadengekeun!” kalah ka nyorongot dibejaan teh
“ Ah maneh mah Nan, panyakit saliwang teh dikukut wae!. Lain ngomongkeun tukang seureuh tapi maksud urang , ari ngomong teh kudu merele, susun ti mimiti kalayan imeut. Ngarti teu?” kuring rada nyeuneu.
“ Euuhhh sugan teh, kieu atuh Rin ari hayang jelas mah. Derekdek manehna ngadongeng.” Kamari nilai UAS dibuka. Urang kaget, mata kuliah psikologi jeung filsafat nilaina BL. Rani maneh ngontrak henteu mata kuliah eta?”
“ Ohh eta mah atuh MKDU. Pan enggeus urang mah semester kamari! Tuluy kumaha geus kitu?”
“ Nya ku urang ditanyakeun we ka Pa Alif dosen psikologi jeung Pa Burhan dosen Filsafat. Ceuk Pa Alif heueuh cenah aya tugas nu can asup, rumasa eta mah urang oge. Ngan palebah nanyakeun ka Pa Burhan dosen filsafat, urang kalah ka dicarekan bebeakan. Padahal urang nanyakeun teh, heueuh hayang nyaho we, da rarasaan asa teu boga masalah dina filsafat mah. Tapi naha nilai bet BL. Ari pok teh ceuk Pa Burhan , bongan niron cenah dina ujian! Kapanggihna teh waktu ningali hasil ujian urang, sarua pisan jeung Si Rudi. Malah Si Rudi oge anu pinter sarua dibere BL. Rumasa urang ge lebah dinya mah. Ah Ente ge ngarti meureun Ran!’ Si Nani meni lumengis.
“ Nani…Nani… ari maneh kalakauan teh bet teu euih-euih? Cik atuh jeung Pa Burhan mah ulah loba neangan masalah! Pan geus nyaho Pa Burhan mah beda jeung dosen nu lain! Taliti pisan. Da sigana kabeh pagawean mahasiswa ge ku manehna mah dipariksana nepi ka titik-titikna!”
“ Nyeta atuh Rin, teu sangka bet kieu jadina” manehna tungkul bangun hanjakal.
“ Menta tugas we atuh?” pok teh mere bongbolongan..
“ Enggeus puguh ge, ngan kalahka mere nu kieu patut tah dosen atah adol teh! Sarua we jeung bohong!” Si Nani kukulutus, bari jeung nyebut dosen atah adol sagala puguh manehna nu atah adol mah.
“ Mere naon, cikan sim uing ngilikan!” pok teh hayang nyaho
Kusiwel manehna ngaluarkeun keretas sacewir tina jero kantongna, song dibikeun. Ku kuring tuluy dibaca. Eusina teh nota ti Pa Burhan keur Pa Jaka asistenna nu unina kieu “ Pa Jaka, masalah Bu Nani tolong diurus. Saya serahkan semuanya kepada Pa Jaka saja karena saya akan berangkat ke Jakarta dalam rangka seminar nasional. Terimakasih.”
Kuring seuri leutik sanggeus maca surat eta, kacipta tuda. Menta tugas ka Pa Jaka mah sarua we jeung neangan pipaeheun. Komo mun seug manehna nyahoeun mah kana kasus Nani, wah matak cilaka kurang-kurangna kuat mental mah. Loba mahasiswa kajeun ngalontrak deui tibatan menta tugas ka Pa Jaka. Killer Man disebutna oge ku barudak mah.
“ Kumaha atuh Ran? Sigana kana moal bisa milu ujian sidang ayeuna” omong Nani semu putus asa. Karunya kuring ge ningali kitu mah.
“ Nan, kumaha mun bareng we ka Pa Jaka na jeung Rudi, pan sarua meureun manehna oge kudu beberes nilai! “
“ Nya eta embungeun kamari diajak ge, Kajeun rek ngontrak deui we cenah. Eukeur mah lila keneh manehna mah sidangna ge.
“ Kumaha mun ngilu susulan we minggu hareup?”
“ Hih nyasat atuh ari aya mah, pan mata kuliah eta mah ti baheula oge tara aya susulan, ari lain keur nu gering mah!”
“ Aeh ..heueuh nya.” Cekeng garo-garo teu ateul. Ah bet jadi milu bingung.
“ Kieu we atuh Nan, kumaha mun urang datangan we Pa Jaka ka imahna, enya ka imahna ulah di kampus. Ngarah salse ngomongna”
“ Naon Rani? Ka imahna dedengean teh? Ari nyaneh ngomong teh sok nu lain-lain! Atuh sarua we jeung nganjang ka kandang singa! Ih teu wararani teuing aing mah!” Si Nani bibirigidigan.
“ Ulah kumeok memeh dipacok atuh Nan, sing bisa we diplomasina. Gunakeun kabisa teh. Lain pinter diplomasi di dinya teh? Jeung deuih sagalak-galakna Pa Jaka da moal nepi ka ngerekeb atuh! Nu penting mah dicoba heula, ulah mundur sebelum bertempur!” jawab teh mere sumanget. Si Nani kalah ka ngahuleng dikitukeun teh lain buru-buru mere jawaban. Tapi teu lila pok ngomong
“ Heueuh Nya Ran, na asana teh! Anteur atuh urang nya Ran? Keun we da apal imahna mah di Jalan Saledri. Omat anteur nya Ran? Pageto we nya, bisa henteu?”
“ Ulah pageto, isuk we ngarah salse. Pageto mah aya ngajar.”
“ Ah pageto we, urusan ngajar mah pan sore lin? Isuk mah urangna rek usaha heula, aya obyekan yeuh, rada lumayan sigana mah. Ayeuna urang teang heula, rek milu Ran?”
“ Moal ah, sakeudeung deui aya jangji jeung babaturan. Uang dengerna we nya Nan?”
“ Beres lah! Yu Ran, doakeun sing hasilnya!” ngomongna kitu teh bari celengok nyium pipi, tuluy ngaleos ninggalkeun kuring. Ku kuring diteuteup ti tukang, leumpangna ngagedig bangun rusuh, biasa Si Euceu ribut!
Nani..Nani, muji kuring mah ku sumangetna. Atuda uyuhan si eta mah bisa kuliah oge. Jelema sibuk.Jaba ngurus salon, ngajar , boga pausahaan catering. Matak pantes ari usum ujian teh meni tibabaradug da eta kuliahna belang betong. Ninggang di mata kuliah nu dosenna siga Pa Burhan… matak neunggar cadas.
Ah nya umumna mah kitu we mahasiswa kolot mah, jadwal kuliah teh pakepuk jeung jadwal ngajar. Ari kuliah disaruakeun jeung barudak nu asupna make jalur SPMB, anu disebutna mahasiswa regular tea, atuh puguh we sagalana oge disaruakeun jeung maranehna, euweuh pisan tinimbanganana. Eta we kuring oge ari balik kuliah teh meni asa di udag jurig, da kudu buru-buru nepi ka sakola, didaragoan ku barudak di kelas. Geus puguh ari inditna mah kudu pak pik pek heula di imah nyayagikeun barudak jeung bapana.
Sakapeung kuring sok nanya ka diri sorangan, kunaon atuh kuring teh ngariripuh maneh make jeung kuliah deui sagala. Apan gawe enggeus, salaki boga, imah pageuh, kolot aya budak balatak. Enya mun kuring geus lieur , pertanyaan kitu teh sok jul jol. Komo lamun ahir bulan mah, nempo duit gajih loba potongan. Enya da rumasa kuring mah sakola deui teh lain loba duit, ieu mah bane wae bakat ku hayang sakola luhur jiga batur. Bongan tuda umur 19 taun kuring geus dikawinkeun, kuliah ge kakara sataun, da asupna ka D1. Lian ti kitu, atuh ari ku sakola deui mah sugan jeung sugan hirup teh rada menyat da ilmu nambahan. Matak biayana oge kumaha koprasi bae!
Teuing atuh kuring teh ku hayang pisan nuluykeun sakola, komo barang disatujuan ku salaki sarta hasilna teu nguciwakeun mah, diajar teh asa beuki sumanget. Cape, riweuh ge teu dirasa. Rido kuring mah, najan ampir unggal poe sare tara kurang ti pukul satu peuting oge, alatan nerektek wae ngetik da loba tugas. Atuh barudak katingalina teh saroleh pisan milu ngajurung ka indung.
Enya eta ge kungsi ngadenge , pajar keur guru mah sakola deui teh moal rugi da bakal meunang kredit poin jeung bisa milu sertifikasi, anu cenah engkena teh bakal dibere tunjangan sarua jeung gajih poko, cenah kitu ge. Kateuing bener henteuna mah. Ah teu karana eta kuring mah, da kredit poin mah bisa direkayasa, najan teu sarakola deui oge angger we gening cing terekel nu naraek tingkat mah, bari ngajarna mah asa tara katingali bener da loba ngobrol di kantor. Getolna teh mun usum dibagikeun duit we. Ih palias ari kudu tepi ka kitu mah. Atuh nu lulus sertifikasi apan geus lain beja aya guru kedul ka kelas, lulus. Heuyy deuuhh sok teu ngarti puguh ge ari di nagara urang.
“Ngalamun wae!” Gebeg teh, tak-tak aya nu nepak , dilieuk , horeng sobat-sobat hungkul, heueuh apan jangji ayeuna teh rek diskusi masalah semantik di Parter. Atuh bring wae ka Parter, dariuk handapeun tangkal camara. Dua jam ge geus beres materi teh dibahasna, tinggal nyieun laporanana jeung ngabereskeun makalah keur presentasikeuneun isuk.
“ Ran, pek wae nyieun laporan mah kumaha Rani, Heni, Siti, Oom jeung Lina nya? Urang mah nyaho beres bae. Keun we soal konsumsina mah bagian urang. Pek pilih ayam bakar? Gurame goreng atawa nasi kapau? Omong Ria.
“ Enak aje! Sakalian atuh jeung ngajilid, moto copy na oge nya?” ceuk kuring bari seuri.
“ Beres bos! “ tembal Ria bari ngacungkeun leungeun, tuluy gura-giru indit da didagoan cenah ku salakina.
Aya deui batur model Si Nani teh. Sarua deuih Ria oge kaayaanana geus riweuh. Bedana si eta mah loba duit. Malum salakina pejabat. Urang Cianjur Ria teh, boga salaki ka Kapolda. Ka kampus oge teu weleh unggah turun mobil , matak bungah keur kuring da bisa milu balik. Lumayan ngirit-ngirit ongkos. Bageur deuih si eta mah keur geulis teh. Komo ka kuring mah, basana teh asa ka dulur pet ku hinis cenah.
Isuk-isuk poe Rebo, beres kaprak-keprek di imah, torojol Nani , meunang dangdan pantes naker.
“ Aeh..aeh, rek ka mana Nan meni gaya? “ cekeng bari nyidik-nyidik manehna.
“ Montong loba omong, apan rek ka Pa Jaka tea, hayoh lain rek nganteur? Gening masih keneh di cacalana pondok, lain gera dangdan, buru atuh disalin bisi kaburu beurang! Omongna bari gek diuk dina korsi makan, am kana roti bakar sesa sarapan barudak.
“ Euweuh kuliah pan poe ieu mah Ran? ‘
“ Kosong kuliah mah tapi engke jam 3 sore aya ngajar 2 jam pelajaran” cekeng teh.
“ Kaburu lah jam sakitu mah”
“ Ari masak keur barudak? Cekeng bari kerung
“ Aaahh nu kitu dipikiran, tah aya gepuk jeung pais lauk keur nyampakeun bapana mah, engke beurang urang meuli pais hayam di pengkolan!”
“ Uluuuhh, bener ieu teh? Alaahh meni seungit kieu gepukna, saha nu ngagepuk Nan? ‘
“ Alaahh loba omong pisan nya, hayu buru urang anteur bisi kaburu beurang!’ Dikitukeun teh kuring buru-buru ganti baju, dangdan ge teu sirikna rurusuhan, padu diwedak we, geus geulis ieuh barina ge..he..hehe.. ceuk salaki kitu ge, kateuing ceuk salaki batur mah he..he..he…, teu aleg pisan nya pipikiran teh.
Beres dangdan, papagah bari jeung ngomat-ngomatan ka si cikal, nu kabeneran sakola beurang ,supaya mapagkeun si bungsu balik ti TK. Geus kitu mah leos bae indit jeung Nani.
Jauh gening imah Pa Jaka teh, ti jalan gede teh make kudu kana beca sagala. Ngan edas, hemeng ku kalakuan Si Nani, sapaparat jalan panon teu leupas ningali lalampahanana . Ditempo-tempo teh biwirna ngan kunyam kunyem wae, panon rada dipeureumkeun siga hayam rek paeh ku cekak. Diajak ngobrol teh teu diwaro, kalah hayoh nyarek ulah loba omong cenah. Pajarkeun teh keur mapatkeun ajian. Teuing ajian nanahaon da katingalina teh badis we dukun sebul.
Komo waktu aya di jero beca mah make jeung meuleum menyan sagala, meni mabek. Da eta we tukang beca ge tangka ohek-ohekan, teu kuat dipuput ku menyan meureun..Ari kuring bati olohok bae ningali pamolahna teh.
“ Nani ! Ari maneh nanaonan kalakuan teh kawas jelema teu hideng? “ kuring nanya bakat ku panasaran, ditanya teh manehna kalahka seuri.
“ Rani,..Rani,cicing tong loba omong! Ieu teh resep ti Bah Dira dukun Citepus, ulah salah urang keur mapatkeun jampe pamake supaya bisa ngaleumpeuhkeun hate Pa jaka! Ngarti Rani? “ pokna kalem naker.
“ Astagfirulloh Nani, musrik siah kikituan teh!” kuring morongos bari istigfar, teu sangka atuda Si Nani kitu peta.
“ Tenang…tenang, tanggung jawab Nani”, omongna, angger kalem.
“ Stop….stop, heup bae di dieu Mang! “ reg beca teh eureun hareupeun warung.
“ Na eureun di dieu? Pan itu imahna mah ? “ pok teh teu ngarti.
“ Ah keun we di dieu! Kieu nya Rin, Rina mah teu kudu milu asup ka imah Pa Jaka, dagoan bae di warung ieu nya? Bisi kuring teu bebas ngomong! Eraeun deuih Pa jaka na ningali Rina mah. Tah bari ngadagoan, ieu cekel. Mun engke katingali kuring kaluar ti imah Pa Jaka, buru-buru eusina awurkeun nya?” ngomong kituna teh bari song ngasongkeun bungkusan ka kuring, dibuka teh horeng rampe.
Kuring bingung, cenah menta dianteur tapi kalahka nitah ngadagoan di warung.
“ Embung ah sieun kababawa musrik urang mah! Pek we awurkeun ku sorangan.
“ Moal atuh Rin, pira ge ngawurkeun hungkul!’
“ Heueuh jig atuh buru, omat tong lila nya? Kade deuih poho format nilaina dibawa!”’ kuring eleh deet, barina ge ketang haroream teuing kudu panggih jeung Pa jaka. Mending ngadagoan di warung, bisa-bisa bari jajan.
Teu diengkekeun deui, leos Si Nani indit muru imah Pa Jaka. Imah nu buruanana linduh ku tatangkalan, endah ku kekembangan. Dituturkeun ku paneuteup kuring. Sapuluh menit, satengah jam. Si Nani can tembong kaluar. Antukna geus ampir tilu jam kuring cinekul di warung, manehna can katingali ka luar keneh wae. Bujur asa geus panas balas diuk wae, beuheung ge asa sosonggeteun balas ngalieukan manehna ka luar ti pakarangan. Weleh teu katingali irung-irungna acan.Na tuluy ka mana atuh mangkeluk teh, piraku dileg-leg jurig onaman.
Rek diteang asa-asa, da inget kana talatahna anu omat-omatan pisan ulah neang da kitu cenah papatah ti ki dukun teh. Bingung jadina teh, didagoan kesel jaba melang ka barudak di imah. Tungtungna mah leos bae balik. Belewer we bungkusan rampe teh dialungkeun, kateuing rag-rag di mana.
Pasosore, balik ngajar nyampak Nani aya di tengah imah, diuk nanghunjar lambar, ngarendeng jeung si bungsu nu keur anteng lalajo TV. Ku kuring langsung ditongtak, keuheul tuda, ngulinkeun pisan!
“ Nani! Ari maneh tadi teh nanahaon heula? Di dagoan meni ngampleng, teu ngarasakeun pisan! Dileg-leg jurig puguh deui atuh!” pok teh rada teugeug bakat ku ambek.
“ Hampura urang Rin, kumah atuda ngajak ngobrol wae ituna.’
“ Dilayanan bae atuh, ngomong we saperluna.”
“ Ih ari teun teh, apan urang nu butuhna oge, nya wayahna bae.” Pok na teh bari lumah-lameh ngolo supaya kuring teu ambek.
“ Geus lah tong ngambek, mending ge dengekeun dongengna, tuh pais hayamna jeung soto geus aya dina meja makan’ kuring eleh deet, jeung enyana hayang nyaho dongengna deuih.
“ Pok atuh ngadongeng, kumaha tadi teh hasil henteu?” cekeng bari regot nginum jus alpuket nu aya na meja leutik gigireun TV, jigana bawa manehna.
“ Cumlaude atuh Rin! “ omongna bari ngacungkeun jempol. Puguh kuring reuwas.
“ Nu bener Nan? Cikan nempo format nilaina”
“ Is ulah waka, dengekeun heula mending ge”
“ Heueuh, pok-pok atuh” cekeng panasaran.
“ Waktu urang ngetrok panto imahna, urang mapatkeun ajian heula. Na da eta mah teu sakara-kara, nu muka panto teh manehna pisan. Amis budi bear marahmay. Pok na teh, haturan BuNani aya pikersaeun naon? Kuring sorangan ge asa teu percaya ningali sikep Pa Jaka kitu”
“ Geus kitu tuluy kumaha?” bet jadi milu panasaran. Da enya atuh, heran kuring ge ari ngadenge sikep Pa Jaka kitu mah. Da di kampus mah, ih sigana cadu kudu surungah serengeh ka mahasiswa. Komo ka mahasiswa kolot samodel kuring mah,. kucem bae beungeutna teh. Seug komo mun keur pareng ngawas ujian, matak soak. Padahal mun di sidik-sidik mah, kasep Pa Jaka teh, kitu ge ceuk barudak nu nalaksir da ari ceuk kuring mah, nya…kasep we ketang da normal kuring ge.
“ Urang asup, tuluy diuk pahareup-hareup. Song nota nu ti Pa Burhan ku urang dibikeun, tuluy dibaca ku Pa Jaka, sugan teh rek ambek, eh kalahka serengeh seuri!”
“ Bogoheun meureun Nan!” kuring motong omongan
“ Dengekeun heula Rani. Geus kitu teh tuluy nanya ka urang, kawit ti mana, di mana linggih cenah meni lemes naker. Atuh ti dinya mah der ngobrol ngaler ngidul. Aki, nini. buyut kum ka seke selerna, kabeh kalaluar. Kabeh diobrolkeun, urang ge geus jangar ngabadunganana, tapi rek balik kumaha atuda ari can hasil mah.’
“ Ari Nani ngobrolkeun pribadi Nani deuih?”
“ Nya saperluna wae, naon anu ditanyakeun ku manehna, ku urang dijawab. Tapi Ran, aya untungna oge, urang jadi nyaho pribadi Pa Jaka,horeng bujangan keneh gening Pa Jaka teh. Geus tilu kali cenah diputuskeun ku kabogohna, malah ditingalikeun poto-poto kabogohna teh ka urang. Ayeuna keur bingung cenah sabab kolotna di lembur ngaburu-buru nitah kawin.’
“ Euleuh, paingan atuh barudak meni marijah ari pareng aya Pa Jaka di kelas teh, kumaha tah geus kitu?”
“ Ngadenge manehna bujangan keneh teh, jorojoy kuring boga gagasan. Kuring ngomong boga alo nu keur kuliah di Unisba, geulis jeung kayungyun. Ku kuring dicoba rek diwawuhkeun ka Pa jaka. Na atuh Ran, barang ngadenge kitu, manehna meni bungaheun pisan, komo barang dibejaan alo dijilbab mah, teu sirikna hayang indit harita, hayang gera ditepungkeun. Ngan ceuk urang teh, teu kedah rurusuhan pan kedah diwartosan heula ituna, nya tungtungna mah pageto cenah manehna rek nganjang ka imah nepungan alo. Geus kitu mah teu sakara-kara, kotret bae Pa Jaka nulis dina format nilai nu disodorkeun ku urang, tah ieu hasilna!” omong Nani bari song ngasongkeun format nilai ka kuring. Ku kuring teu sirina direbut tina leungeunna, Masyaalloh! Manehna meunang nilai A. Kuring gogodeg teu percaya.
“ Gening meunang nilai A, soal naon bae nu ditanyakeunana?”
“ Ah, eta bae soal alo urang, kolot urang , pagawean urang.Kasimpulanana mah pageto,manehna rek nganjang ka imah nepungan alo! “ omong Nani semu atoh.
“ Jurig siah nani! Bisaan maneh mah,”
“ Ih, siapa dulu dooong, Nanniii….” omongna bari nagadangah-dangah beungeut, bet asa ningali si cepot keur manggung.
Ah nyaan teu ngarti kuring mah, naha pantar Pa Jaka bet gampang kitu mere nilai ka Si Nani. Biasana boro-boro mere nilai A manehna mah, kuring ge anu ti suk-suk ti dung-dung diajar, ukur dibere B. Komo barudak mah loba anu dibere D jeung E. Pedit pisan atuda Pa Jaka mah kana meunteun teh. Jaba materi kuliahna teh matak jangar deuih, filsafat tea atuh. Ari ieu jaba nilai susulan, jaba teu ditanya materi kuliah, bet dibere A. Ah geus milik Si Nani we meureun, da kitu gening jaman ayeuna mah sagala rupa oge loba nu katarik ku milik batan ku prestasi. Da heueuh atuh lain teu ngabibisani pantar Si Nani meunang nilai A dina filsafat mah, matak guyur kampus. Emh, mun seug barudak di kampus arapaleun, moal teu dalemontrasi tah. Teu kitu kumaha, kuring apal pisan kumaha Nani sapopoena, eukeur mah batur sakola ti SMA keneh, kuliah bareng, tugas ngajar oge sarua deuih ditempatkeunana teh. Matak asa teu percaya bisa meunang peunteun A, jeung buku wae manehna mah musuh.
“ Heueuh sukur we beres mah Nan, bisa atuh ayeuna mah milu sidang ” pok teh milu bungah.
“ Beres ari urusan nilai mah Ran, ngan urusan urang can beres. Aya deui persoalan teh, omat kudu ditulungan deui nya.” Omongna semu bingung.
“Naon deui atuh?” kuring teu ngarti
“ Eta Pa Jaka! Cenah teu kendat nyaritana.
“ Haaarr apan geus beres, lain pageto rek nganjang ka imah?”
“ Puguh eta nu jadi masalah, mun engke jadi nganjang ka imah kumaha?”
“ Naa make jeung kumaha sagala, kari tepungkeun we jeung alo Nani!”
“ Alo-alo tujuh puluh! Alo ti mana horeng, pan Rani nyaho sorangan, Nani mah teu boga dulur. Aya oge Si Oci anak urang, da leutik keneh kakara ge kelas tilu SD.”
“ Jadi Nani teh ngabohong nya ka Pa Jaka?” pok teh rada reuwas.
“ Kapaksa we Ran, da teu kitu mah pasti Pa jaka moal daek mere nilai. Atawa dina merena oge, urang pasti dibere soal-soal heula, anu geus kasawang, moal bisa ngajawabna.’
“ Aduh Nani, kumaha atuh ari geus kieu? Kumaha lamun Pa Jaka nyahoeun Nani ngabohong?” kuring jadi milu manghariwangkeun.
“ Puguh eta nu jadi pikiran teh, sok sieun nilai dibatalkeun deui, tulungan atuh Ran.” omongna lumengis.
‘ Lieur urang mah ah! Kumaha nulunganana barina ge.” Pusing tungtungna mah ku kalakuan Si Nani teh. Etah gera wani kitu ka dosen. Doraka siah Nani.
“ Ran, apan Rani lain boga alo? Widuri budak geulis anu kuliah di Unpad tea? Kumaha tah mun diinjeum ku Nani, api-api we lah rek diakukeun alo Nani. Bae da Pa Jaka mah moal nyahoeun ieuh, sugan we jadi ngajodo. Kumah Ran, satuju henteu?”
“ Teuing ah! Kumaha dinya we.Barina ge Si Duri mah da geus boga papacangan. Lieur urang mah Nan, urus we ku sorangan, teu hayang miluan ah.” Leos we kuring mah ka cai.
Si Nani ngiclik nuturkeun, ngan tuluy mengkol palebah kamar Si Cikal, rek menta dianteur nepungan Widuri jigana mah.
Bingung, kuring bati bingung! Teu kacipta alo kuring kudu jadi korban diplomasi format nilai. Widuri geulis, mun kudu kitu teh hampura bibi.
Sumber dicandak ti: Weninggalih.blogsome.com


text:
Organisasi Sabilulungan Islam
-
“OIC” dialihkeun ka dieu. Keur kagunaan sejen, tingali OIC (disambiguasi).
Organisasi Sabilulungan Islam (Basa Inggris: Organisation of Islamic Cooperation (OIC); Basa Arab: منظمة التعاون الاسلامي; Basa Prancis: Organisation de la Coopération Islamique (OCI))[a 1] nyaéta hiji organisasi internasional anu dieusian ku 57 nagara anggota. OSI mibopga délegasi permanén ka Pasarikatan Bangsa-Bangsa, sarta mangrupa organisasi internasional nu panggedéna salian ti Pasarikatan Bangsa-Bangsa.[1] Basa resmi OSI nyaéta Basa Arab, Inggris, jeung Perancis. Ngaranna dirobah ti Organisasi Konferénsi Islam (Basa Inggris: Organisation of the Islamic Conference; Basa Arab: منظمة المؤتمر الإسلامي; Basa Prancis: Organisation de la Conférence Islamique) ka ngaranna nu ayeuna dina 28 Juni 2011.[2]
Daptar eusi
Anggota[édit | sunting sumber]
Organisasi Sabilulungan Islam miboga 57 anggota, 56 di antarana dikelompokkeun ku Pasarikatan Bangsa-Bangsa Salaku nagara anggota. Sababarhana, utamina nu ti Afrika Kulon, sanés mangrupa nagara nu mayoritasna Muslim sanajan lamun populasi Muslimna seueur. Sababaraha nagara kalawan populasi Muslim, kawas Rusia jeung Thailand, aya di posisi Nagara Panénjo, samentawis India jeung Étiopia, sanés anggota.
Sékrétaris Jéndral OSI[édit | sunting sumber]
Tingali goé[édit | sunting sumber]
Catetan jeung rujukan[édit | sunting sumber]
- ↑ Upon the groups's renaming, some sources provided the English-language translation "Organisation of the Islamic Cooperation", but the OIC's official website and the website of the OIC Mission to the UN have since indicated the preferred English translation omits the "the".
- ↑ US Department of State. "Special Envoy to the Organisation of the Islamic Conference (OIC)". Diakses pada 16 Pébruari 2012.
- ↑ OIC changes name, emblem Pakistan Observer
- ↑ Nagara Paléstina neraskeun posisi Organisasi Pangbébasan Paléstina sanggeus Déklarasi Kamerdikaan Paléstina 1988.
- ↑ OIC member states
- ↑ OIC observers
- ↑ Komunitas Siprus Turki di Siprus jadi hiji “komunitas panénjo” OSI dina 1979 dina ngaran “Komunitas Muslim Turki Siprus”. Patepungan Mentri Luar Nagri OSI ka-31 di Istanbul dina Juni 2004, nangtoskeun yén Komunitas Siprus Turki éta (diwakilkeun ku Républik Turki Siprus Kalér) bakal milu dina patepungan OSI kalawan ngaran nu dipertimbangkeun dina Rancangan Annan pikeun Siprus (“Nagara konstituén Siprus Turki Républik Siprus Ngahiji” atanapi pondokna Nagara Siprus Turki). Cyprus and the Organization of Islamic Conferences
- ↑ Former Secretaries-General–OIC.
Bacaan salajengaa[édit | sunting sumber]
- Ankerl, Guy Coexisting Contemporary Civilisations: Arabo-Muslim, Bharati, Chinese, and Western. Geneva, INUPress, 2000, ISBN 2-88155-004-5
- Al-Huda, Qamar. "Organisation of the Islamic Conference." Encyclopedia of Islam and the Muslim World. Diédit ku Martin, Richard C. Macmillan Reference, 2004. vol. 1 p. 394. 20 April 2008


text:
Péntosa
Péntosa hartina hiji monosakarida nu mibanda lima atom karbon jeung hiji gugus fungsi aldehida dina posisi 1 (aldopéntosa) atawa keton dina posisi 2 (ketopéntosa).
Aldopéntosa mibanda tilu pusat kiral ("atom karbon asimétris") sahingga mibanda dalapan stéréoisomér.
Molekul 4-D-aldopéntosa, :-
CH=O CH=O CH=O CH=O | | | | HC-OH HO-CH HC-OH HO-CH | | | | HC-OH HC-OH HO-C HO-CH | | | | HC-OH HC-OH HC-OH HC-OH | | | | CH2OH CH2OH CH2OH CH2OH D-Ribosa D-Arabinosa D-Silosa D-Liksosa
Ketopéntosa mibanda dua pusat kiral sahingga ngahasilkeun opat stéréoisomér - ribulosa (bentuk L- jeung D-) sarta silulosa (bentuk L- jeung D-).
Gugus fungsi aldehida jeung keton na karbohidrat ieu meta jeung gugus fungsi hidroksil gigireunana ngahasilkeun hémiasetal atawa hémiketal intramolekular. Struktur cingcin nu dihasilkeun patali jeung furan, sarta disebut salaku furanosa. Cingcin ieu muka jeung nutup sacara spontan, sahingga bisa muterkeun beungkeut antara gugus karbonil jeung atom karbon tatanggana - ngahasilkeun dua konfigurasi nu béda (a jeung B). Prosés ieu disebut mutarotasi.
Ribosa mangrupakeun komponén RNA jeung DNA (dina bentuk déoksiribosa).


text:
Ostéoporosis
Ostéoporosis téh kasakit tulang mangrupa turunna dénsitas mineral tulang (bone mineral density, BMD), karuksakan mikroarsitéktur tulang, sarta robahna kandungan protéin non-kolagén. Tulang ostéoporotik luhur résiko rengatna. Ku WHO, ostéoporosis wanoja dihartikeun dénsitas mineral tulang 2,5 handapeun massa tulang puncak (rata-rata jalma walagri umur 20 taun nu sarua kelaminna) nu diukur ku absorpsimétri sinar-X énérgi ganda (DXA, Dual energy X-ray absorptiometry). Najan cara natambakeunana geus beuki maju (misalna maké bifosfonat), tetep waé mending disingkahan. Kusabab masalah hormonal, istri balangantrang leuwih loba katarajang ostéoporosis batan lalaki, komo mun ditambahan ku ngaroko. Asupan ubar kasakit kronis ogé kadang sok nambahan résiko katarajang ostéoporosis.
Daptar eusi
Patogenesis[édit | sunting sumber]
Anu jadi kasang tukang ostéoporosis téh taya lian ti teu saimbangna antara formasi jeung résorpsi tulang.
Normalna[édit | sunting sumber]
Kalawan maneuh, matriks tulang salawasna ngalaman rémodéling: formasi dijalankeun ku sél ostéoblast, sedengkeun résorpsi ku ostéoklast. Dua hal ieu dipangaruhan pisan ku faktor hormonal jeung nutrisi.
Sangkan bisa tumuwuh normal, tulang butuh kalsium jeung vitamin D. Hormon paratiroid ngatur komposisi mineral jero tulang. Hormon glukokortikoid ngaronjatkeun kagiatan ostéoklast, sahingga tulang ngalaman résorpsi. Kalsitonin, éstrogén, jeung téstostéron ngaronjatkeun kagiatan ostéoblast, sahingga tulang tumuwuh.
Baca ogé[édit | sunting sumber]
- Natambaan tulang
- Ostéopétrosis, sabalikna ti ostéoporosis
- Ostéoimunologi
Rujukan[édit | sunting sumber]
- Wikipédia édisi basa Inggris. Osteoporosis. Dicutat 19 Séptémber 2007.
Tumbu kaluar[édit | sunting sumber]
- Foundation for Osteoporosis Research and Education Non-profit organization
- The International Osteoporosis Foundation
- Osteoporosis Australia
- Osteoporosis Canada
- Irish Osteoporosis Society
- Osteoporosis New Zealand Inc
- National Osteoporosis Society (UK)
- The National Osteoporosis Foundation(USA)
- The Osteoporosis Section of The Hormone Foundation
- MedicineNet.com Osteoporosis Author: Carolyn Crandall,MD also Author: Ruchi Mathur,MD on Thyroid Disease, Osteoporosis, and Calcium A "Doctor to Patient" view
- Diet, Nutrition and the prevention of chronic diseases (including osteoporosis) by a Joint WHO/FAO Expert consultation (2003)
- Osteoporosis in Pictures
- Osteoporosis and Bone Physiology
- Got Bones? Osteoporosis news.


text:
Sisi genep
Dina élmu ukur, sisi genep atawa juru genep (héksagon) nyaéta hiji sisi réa klayan genep sisi sarta genep juru. Hiji sisi genep nu boga aturan ngabogaan perlambang Schläfli {6}.
Sisi genep nu boga aturan[édit | sunting sumber]
Hiji sisi genep nu boga aturan nyaéta hiji sisi genep kalawan panjang sisi sarta lega juru anu sarua. Juru dina sisi genep nu boga aturan nyaéta 120°. Sisi genep ieu ngabogaan genep simétri garis sarta 6 simétri puter. Sajumlah sisi genep bisa disusun babarengan ku cara matemonkeun tilu sisi genep dina unggal salah sahiji juruna. Susunan ieu dipaké éngang madu pikeun nyieun kandangna, alatan susunan sisi genep mangrupakeun wangun anu pangéfisienna ditingali tina sisi rohang jeung bahan bangunan.
Lega hiji sisi genep nu boga aturan kalawan panjang sisi s diitung kalawan rumus , sedengkeun ubengna , diaméter panjang , sarta diaméter pondok .
Sisi genep nu aya di alam sarta jieunan manusa[édit | sunting sumber]
-
Sarang éngang madu
-
-
-
-
Lajur basal alami di Giant's Causeway, Irlandia
-
Fort-jefferson Dry-tortugas.jpg
Gambar di Fort Jefferson di Taman Nasional Dry Tortugas, Amérika Sarikat
-
Eunteung dina Teleskop Webb dijieun tina 18 potongan sisi genep.
-
Nagara Perancis bentukna jiga sisi genep sahingga sakapeung disebut "L'hexagone" (sang sisi genep).
Tumbu ka luar[édit | sunting sumber]
- Citakan:Mathworld
- Definition and properties of a hexagon With interactive animation
- Cassini Images Bizarre Hexagon on Saturn
- Saturn's Strange Hexagon
- A hexagonal feature around Saturn's North Pole
- "Bizarre Hexagon Spotted on Saturn" - from Space.com (27 March 2007)


text:
Austria
Républik Austria (basa Jérman: Republik Österreich) mangrupakeun hiji nagara nu aya dina daratan Éropa Tengah. Tepung wates jeung Jérman jeung Céska di kalér, Slowakia jeung Hongaria di wétan, Slovénia jeung Italia di kidul, jeung Swiss jeung Liechtenstein di kulon. Ibu kotana nyaéta Wina. Austria katelah jeung musik klasikna.
Austria mangrupa nagara nu nganggo sistem démokrasi répréséntatif parleménter nu diwangun ti salapan nagara bagian fédéral. Austria jadi nagara anggota PBB ti 1955 jeung Uni Éropa ti 1995.
Daptar eusi
Asal ngaran[édit | sunting sumber]
Dina basa Jérman, ngaran Österreich bisa ditarjamahkeun kana “Karajaan Wétan”. Kecap éta dicandak ti kecap ti basa Jérman Kuna Ostarrîchi. Istilah ieu mereun asalna ti tarjamahan ti Basa Latin pikeun ngaran wewengkon éta: Marchia orientalis, nu hartina “wates wétan”, soalna ogé nagara éta aya dina bagian wétan ti Kakaisaran Romawi Suci.
Sajarah[édit | sunting sumber]
Wewengkon Austria nu awalna dikenal salaku Karajaan Norikum nu dipingpin ku salah sahiji séké Kelt, jeung mangrupakeun batur lami Romawi. Wewengkon ieu dicicingan (lain ditalukan) ku urang Romawi dina pamaréntahan Augustus jeung dijieun Propinsi Norikum dina taun 16 SM. Teras, Austria ditalukan ku Hun, Lombardia, Ostrogoth, Bavaria, jeung Franka. Saenggeus diparéntah 48 taun ku Hongaria (ti taun 907 nepi ka 955), wewengkon inti Austria dipasihan ka Léopold ti Babenberg dina taun 976. Saenggeus mangrupa bagian ti Kakaisaran Romawi Suci, Babenberg miboga pamaréntahan ti abad ka-10 nepi ka abad ka-13. Saenggeus Pangéran Fréderick II mangkat dina taun 1246 jeung teu kagungan panerus, Rudolf I ti Wangsa Habsburg ngabagikeun taneuhna ka murangkalihna nu lalaki jeung ngamimitian wanci pamaréntahan Wangsa Habsburg nepi ka awal abad ka-20.
Saenggeus labuhna Kakaisaran Romawi Suci dina 1806, diwangun Kakaisaran Austria. Saenggeus silih sihung jeung Karajaan Prusia pikeun ngadominasian karajaan-karajaan bangsa Jérman saenggeus Perang Napoléon, diwangun dwimonarki Kakaisaran Austria-Hongaria dina 1867. Kakaisaran ieu meupeus kana raloba nagara saenggeus runtuhna Kakuatan Tengah dina Perang Dunya I, salah sahijina nyaéta Républik Austria salaku awal ti nagara Austria modérn.
Dina 1918, Austria mangrupa hiji nagara républik nepi ka taun 1934 wanci Engelbert Dollfuss nyieun sistem diktator. Austria dijajah ku Jérman dina rézim Nazi taun 1938. Saenggeus Jérman éléh dina Perang Dunya II, administrasi Austria dipibanda ku sekutu. Dina taun 1955 Austria dibébaskeun jeung jadi hiji nagara républik nu merdéka, saratna Austria kedah nétral.
Nagara Bagian[édit | sunting sumber]
Austria dibagi kana salapan nagara bagian, (di Austria disebut Bundesländ/er). Nagara bagian ieu teras dibagi deui kana distrik (Bezirk) jeung kota (Stadt). Salajengna dina tingkat nu leuwih leutik dibagi kana Gemeinde.
Tempo ogé[édit | sunting sumber]
Tumbu luar[édit | sunting sumber]
Tingali ogé Austria di Wikivoyage
- (en) Situs resmi
- (en) Situs Kaprésidénan
- (en) Situs resmi pariwisata
Amérika Sarikat • Australia • Austria • Bélgia • Britania Raya • Céko • Cili • Dénmark • Éstonia • Finlandia • Hungaria • Irlandia • Islandia • Israél • Italia • Jepang • Jérman • Kanada • Koréa Kidul • Luksemburg • Méksiko • Norwégia • Perancis • Polandia • Portugal • Selandia Anyar • Slovakia • Slovénia • Spanyol • Suis • Swédia • Turki • Walanda • Yunani


text:
Polio
Polio (Poliomyelitis), atawa paralisis orok, nyaéta hiji kasakit viral paralitik. Nu jadi sabab, hiji virus nu disebut poliovirus (PV), nu asup kana awak sacara oral, terus ngainféksi peujit. Salajengna ieu virus bisa nyebar asup kana saluran getih sarta sistim saraf pusat nu ngabalukarkeun lumpuhna otot, malah bisa nepi ka paralisis.
Daptar eusi
Sajarah[édit | sunting sumber]
Balukar inféksi polio geus dipikawanoh ti jaman prasajarah. Lukisan jeung ukiran titinggal Mesir némbongkeun ayana budak lumpuh nu leumpang maké alat bantu, jsb. Kaisar Romawi Claudius sukuna lumpuh ti bubudak nepi ka ahir hirupna. Présidén AS Franklin D. Roosevelt kaserang polio taun 1921 nepi ka diparalisis. Laporan kasus poliomyelitis munggaran ditepikeun ku Jakob Heine taun 1840. Karl Oskar Medin mangrupakeun nu munggaran ngayakeun studi émpiris épidemi poliomyelitis taun 1890, sahingga dua ngaran ieu dipaké pikeun ngaran kasakitna, kasakit Heine-Medin.
Polio téh naon?[édit | sunting sumber]
Polio (paralisis orok, infantile paralysis) nyaéta kasakit népa nu digolongkeun kana hiji kasakit peradaban (disease of civilization). Polio nyebar ku kontak manusa antarmanusa, biasana asup kana awak ngaliwatan baham tina cai atawa kadaharan nu kakontaminasi. Poliovirus nyaéta hiji virus RNA (asam ribonukléat) leutik nu boga tilu galur nu gampang pisan ngainféksi. Virus ieu nyerang sistim saraf, sedengkeun awal paralisis bisa lumangsung dina jangka sababaraha jam. najan polio bisa nyerang ka saha baé dina sagala umur, leuwih ti 50% kasusna nyerang ka barudak antara umur tilu ka lima taun. Mangsa inkubasi polio, ti munggaran inféksi nepi ka gejala kahiji, lumangsung antara tilu nepi ka 35 poé.
Polio bisa sumebar lega saméméh ahli médis ngadetéksi tanda awal hiji wabah polio. Nu ahéng, lolobana nu kainféksi poliovirus teu némbongkeun gejala nanaon sahingga taya nu nyangka yén geus kainféksi. Sanggeus kainféksi, virusna nyebar deui ngaliwatan tai sababaraha minggu nepi ka antukna kanyahoan aya wabah di masarakat. Tilu galur poliovirus ngabalukarkeun polio nonparalitik, polio paralitik, jeung polio bulbar. Sadaya bentuk polio némbongkeun gejala awal nu sarua: laleuleus, muriang, utah uger, nyeri sirah, jeung nyeri beuheung.
Tipe-tipe polio[édit | sunting sumber]
Polio non-paralitik[édit | sunting sumber]
Polio nonparalitik ngabalukarkeun muriang, utah, nyeri beuteung, létoy, jeung sénsitip, ogé kadang keram dina otot beuheung jeung tonggong, nu mun dicabak karasa hipu.
Polio paralitik tulang tonggong[édit | sunting sumber]
Galur poliovirus ieu nyerang kolom tulang tonggong sahingga ngancurkeun sél (biologi) tanduk anterior nu ngatur gerak anggota awak. Najan galur poliovirus ieu bisa ngabalukarkeun paralisis permanén, kasusna kurang ti satengah persén nu nepi ka paralisis. Paralisis pangilaharna nyerang kana suku. Sakali poliovirus nyerang peujit, bakal kaserep ku kapilér na dinding peujit nu salajengna nyebar ka sakuliah awak ngaliwatan saluran getih. Poliovirus nyerang kolom tulang tonggong jeung neuron motor -- nu ngatur gerak fisik. Nya dina mangsa ieu némbonganana gejala kawas flu; pikeun jalma nu teu mibanda kawedukan atawa can divaksinasi, virusna biasana terus ngainféksi sakujur kolom tulang tonggong jeung bobot uteuk. Inféksi ieu mangaruhan sistim saraf puseur (SSP) -- nyebar sapanjang serat saraf. Nalika virusna ngalobaan na SSP, neuron motor jadi ancur; neuron motor teu baranahan sahingga otot nu kapangaruhan moal bisa némbalan paréntah SSP. Paralisis nu pangilaharna lumangsung dina otot suku, nu balukarna sendi jadi ngagantung jeung teu hirup -- hiji kaayaan nu katelah paralisis lumpuh akut (acute flaccid paralysis, AFP). Inféksi SSP nu parah ngabalukarkeun paralisis tulang jeung otot toraks jeung abdomen (quadriplegia).
Polio bulbar[édit | sunting sumber]
Polio bulbar disangka mangrupa balukar tina jalma nu teu mibanda daya tahan alami kana virus polio, sahingga bibit uteuk (brain stem) bisa kaserang. Bibit uteuk ngandung neuron motorik nu ngatur engapan jeung saraf kranial, nu méré sinyal ka rupa-rupa otot nu ngatur gerak panon; saraf trigeminal jeung saraf raray nu ngarangsang kongkolak panon, cipanon, jeung otot-otot raray, jsb.; saraf pangrungu; saraf glossopharyngeal nu sabagian ngatur neureuy jeung fungsi-fungsi na tikoro; gerak létah jeung rasa; sarta saraf nu ngirimkeun sinyal ka jantung, usus, engapan (bayah), jeung saraf asésori nu ngatur gerak beuheung-luhur. Polio bulbar bisa mangaruhan fungsi-fungsi nu kasebut di luhur.
Tanpa pangrojong engapan, polio bulbar biasana ngabalukarkeun pati. Ti antara nu kainféksi, 5-10% maot nalika otot engapanana jadi teu bisa gerak. Ieu biasana lumangsung sanggeus ruksakna saraf kranial nu tugasna ngirim sinyal engapan ka bayah. Korban bulbar bisa ogé nemahan pati alatan ruksakna fungsi neureuy; korbanna bisa "ngerelep" dina sékrésina sorangan, kecuali mun dikaluarkeun atawa dibéré trakéostomi pikeun ngaluarkeun sékrési méméh cairanana asup kana bayah. Hésé pisan mun hayang trakéostomi bari maké bayah beusi. Virusna ogé bisa nyerang kana bagian uteuk nu ngabalukarkeun koma jeung pati.
Laju mortalitas polio bulbar antara 25-75%, gumantung umur pasénna. Nepi ka kiwari aya nu bisa salamet ku jalan terus-terusan cicing na bayah beusi (iron lung) atawa napel na mesin pangrojong engapan sangkan bisa tetep hirup. Polio bulbar jeung spinal mindeng narajang sakaligus. Duanana kaasup polio paralitik, nu sabenerna teu permanén. Aya nu bisa cageur ti polio paralitik sahingga bisa hirup kalawan normal deui.
Polio jeung barudak[édit | sunting sumber]
Barudak nu keuna ku polio némbongkeun ukur gejala nu hampang, sahingga bisa jadi weduk salawasna. Ku kituna, warga nu hirup di wewengkon nu leuwih berséka (sanitasina leuwih alus) sabenerna jadi leuwih rentan kaserang polio sabab jarang nu keuna ku polio nalika keur leutik. Jalma nu geus cageur tina polio kadang némbongkeun sindrom tambahan, utamana lemah otot, sababaraha dekade ka hareup; gejala ieu disebut sindrom paskapolio.
Vaksin jétu munggaran[édit | sunting sumber]
Vaksin polio munggaran nu jétu dikembangkeun ku Jonas Salk, najan vaksin ieu ogé nu dikembangkeun ku Albert Sabin nu geus dipaké pikeun inokulasi masal. Inokulasi barudak pikeun ngalawan polio dimimitian di Pittsburgh, Pennsylvania, 23 Pébruari 1954. Ku cara imunisasi masal, kasakit ieu musnah di Amérika, najan kiwari mucunghul deui di Haiti, nu alatan masalah pulitik jeung kamiskinan ngahambat usaha vaksinasi. [1]
Usaha éradikasi[édit | sunting sumber]
Taun 1988, WHO ngaluluskeun hiji résolusi pikeun ngabasmi polio taun 2000, hiji tarékah nu diideuan ku usaha Rotary International taun 1985 nu ngumpulkeun dana $120 yuta pikeun ngaimunisasi sakabéh budak saalam dunya pikeun ngalawan ieu kasakit. Rarancang kiwari nyaéta panggero pikeun meungpeuk nyebarna ieu virus nepi ka taun 2005. Inféksi polio nu kiwari aya kénéh nyaéta di subbenua India jeung Nigeria. Usaha ngabasmi di subbenua India nunjukkeun loba kamajuan, utamana nya ku program imunisasi. Hanjakal, sababaraah pihak Muslim nolak diimunisasi alatan aya isu bohong yén vaksinna ngabalukarkeun peluh jeung mandul.
Di propinsi Kano, Nigeria Kalér, nu ngajalankeun syari'ah (hukum Islam), kampanye imunisasi kungsi eureun Séptémber 2003, nalika pamingpin Muslim ngémbarkeun kacurigaan yén vaksin nu dipasok ku donor-donor Kulon bisa ngurangan kasuburan jeung nyebarkeun HIV salaku salasahiji jalan AS pikeun meruhkeun Islam [2]. 30 Juni 2004, WHO ngémbarkeun yén Kano kudu ngulang kampanye dina awal Juli, sanggeus salila sapuluh bulan wabah ieu sumebar ka sakuliah Nigeria jeung sapuluh nagara Afrika séjénna nu saméméhna geus bébas polio.
Di sagigireun ayana rumor mandul jeung pameungpeuk ku pamaréntah propinsi Kano, perang sipil jeung pacéngkadan internal di Sudan jeung Basisir Gading beuki nyusahkeun WHO dina ngudag ngabasmi polio.
WHO miharep geus bisa ngabasmi kasakit ieu taun 2004, tapi kasusna kalah nambahan nepi ka 1185 di 17 nagara ti 784 di 15 nagara (taun 2003). Di Asia ngurangan, di Afrika kalah ngalipet jadi 1,037. Di Nigeria, nagara pangpadetna di Afrika, aya 763 kasus, dituturkeun ku India (129 kasus) jeung Sudan (112 kasus).
Tanggal 5 Méi 2005, warta ngalaporkeun ayana kasus anyar di Jawa, Indonésia, nu galur virusna dicuriga datang ti Nigeria. [3] [4]
Pangaruh sosial[édit | sunting sumber]
Di Bénin, di mana sababaraha kulawarga nolak vaksinasi kalawan alesan agama, korban polio sacara informal diwenangkeun nyulundupkeun minyak ti tatanggana, Nigeria. Maranéhna tumpak motor tilu roda nepi ka wates, dibaturan ku montir nu ngurus mesin katut nu tunggangna. Di Nigeria, maranéhna minuhan sagala wadah nu dibawana ti Bénin pikeun di bawa balik deui.
Najan ngalanggar hukum, jaba bahya mamawa minyak kana botol, maranéhna ditolelir ku aparat jeung masarakat Bénin. Korban polio, tina upajiwa ieu, ngarasa leuwih hadé batan baramaén, sarta bisa campur gaul jeung masarakat.
Nirca[édit | sunting sumber]
Aya sababaraha vaksin méméh nu ti Jonas Salk taun 1953. Taun 1935, Maurice Brody, asistén panalungtikan di Universitas New York, ngaku geus manggihan hiji vaksin nu dihasilkeun tina budidaya saraf tulang tonggong monyét. Anjeunna nguji vaksinna ka dirina sorangan jeung sababaraha urang asisténna, sarta ngabagikeun ka tilu réwu budak nu lolobana némbongkeun réaksi alérgi, tapi tanpa ngahasilkeun kawedukan kana polio. Panalungtik séjén teu bisa ngulang percobaan anjeunna ieu.
John Kolmer ogé kungsi ngaku geus ngembangkeun vaksin, ngan hanjakal kalah mawa balukar goréng ka barudak nu divaksinasina.
Virus Simian nu katelah SV40 kungsi kapanggih dina vaksin polio ti taun 1954 nepi ka 1962. SV40 mangrupakeun karsinogén nu ngabalukarkeun kangker.
Tumbu kaluar[édit | sunting sumber]
- Global Polio Eradication
- Travel advisory issued due to polio in Nigeria
- Rotary International: PolioPlus
- Franklin D. Roosevelt's granddaughter expresses hope that total eradication of polio is imminent on the occasion of the 50th Anniversary of the Salk polio vaccine. Audio and story available.
- Elimination of Polio in Latin America and the Caribbean


text:
Seuneu
Seuneu téh hasil réaksi éksotérm (contona durukan, réaksi oksidasi nu lumangsung sorangan), bagian tina durukan anu katempo (ngahasilkeun cahya).
Warna jeung suhu seuneu gumantung kana tipeu suluh dina durukanana. Conto baé seuneu tina korék api pikeun ngahurungkeun lilin. Panas nu keuna ngabalukarkeun molekul suluh dina sumbu nguap, sahingga bisa meta jeung oksigén di udara, nu ngahasilkeun panas dina réaksi éksotérm nu bisa nguapkeun suluh leuwih loba, sahingga bisa terus hurung. Suhu panas dina seuneu ngarecah molekul suluh nu nguap jadi rupa-rupa hasil durukan jeung radikal bébas. Hasil durukan ieu lajeng meta jeung oksidator nu aya dina réaksi. Énérgi nu cukup dina seuneu bakal ngangkat éléktron dina hasil pra-durukan, nu tungtungna jadi cahya nu mencar.
Oksidator séjén ti oksigén bisa dipaké pikeun ngahasilkeun seuneu. Durukan hidrogén dina klorin ngahasilkeun seuneu jeung gas hidrogén klorida (HCl). Durukan hidrazin jeung nitrogén tétroksida anu hipergolik dipaké dina mesin rokét.
Rujukan[édit | sunting sumber]
- Flame, Wikipédia édisi basa Inggris per 12 April 2007


text:
Mohammad Qasim Fahim
Marsekal Lapangan Mohammad Qasim Fahim (Basa Pérsia: محمد قسيم فهيم; kawanoh ogé salaku "Marsekal Fahim Khan") nyaéta saurang komandan militér Apganistan, pulitisi, sarta Wakil Présidén Kahiji saprak Nopémber 2009.[1] Anjeunna minangka Mentri Patahanan dina Pamaréntahan Transisional Apganistan, mimiti dina 2002 jeung ogé minangka Wakil Présidén ti Juni 2002 nepi ka Désémber 2004. Marsekal Fahim digentos ku Abdul Rahim Wardak, nu ditunjuk salaku mentri patahanan ku Présidén Hamid Karzai dina 23 Désémber 2004 nalika pamaréntahan transisi robah ka pamaréntahan nu kapilih. Marsekal Fahim nyaéta saurang Tajik. Anjeunna ogé pernah narima Medali Ahmad Shah Baba.
Rujukan[édit | sunting sumber]
Tumbu kaluar[édit | sunting sumber]
- Biografi Online Apganistan — Mohammed Qasim Fahim
- globalsecurity.org - Afghanistan Politics: Mohammed Qasim Fahim
- Azadi Radio, Wawancara Karzai
- Biografi resmi salaku anggota sénat Apganistan


text:
Catatan Lain Tentang Bagus Rangin
Posted: April 5, 2009 by kopral cepot in Biografi Tokoh, Sejarah Indonesia Baru
Tag:Artikel Sejarah, Biografi, Islam dan Politik, pemuda islam, Syi’ar Islam
Tertarik untuk mengali dan mencari tokoh-tokoh perjuangan perlawanan terhadap Belanda di kurun abad 19 dan 20, secara tidak sengaja menemukan tulisan tentang Tokoh perlawanan Rakyat Jawa Barat yaitu Bagus Rangin, nama yang dijadikan nama jalan di daerah sekitar kampus UNPAD Bandung. Dr. A. Sobana Hardjasaputra, S.S., M.A Sejarawan senior Fak. Sastra Unpad, Anggota Pengurus Pusat Studi Sunda & Dewan Pakar Sejarah Budaya Ruwat (Rukun Wargi Tatar) Sunda, Mengupas tentang Siapa Bagus Rangin yang dimuat di Majalah Sunda Galura, Sept. 2007. Berikut tulisan beliau tentang Bagus Rangin (Maaf tulisannya dalam bahasa Sunda)
PERJUANGAN BAGUS RANGIN
Sajarah ngébréhkeun yén waktu bangsa Walanda ngajajah bangsa Indonesia, rahayat Jawa Barat henteu nurut kitu waé, siga munding dikeluhan, ka pihak kolonial. Harita rahayat Jawa Barat henteu cicingeun. Di sababaraha tempat, rahayat némbongkeun sikep baruntak. Numutkeun dokumén sajarah, dina awal abad ka-19 rahayat Jawa Barat geus némbongkeun sikep baruntak ka pihak kolonial, dimimitian ku rahayat Palimanan (Cirebon) anu diluluguan ku Bagus Rangin.
Saha ari Bagus Rangin?
Naha inyana boga wawanén baruntak? Bagus Rangin nya éta tokoh masyarakat daérah Cirebon anu pinuh ku élmu agama, loba luang tur lébér wawanén. Éta tokoh asalna ti Demak, turunan Embah Buyut Sambeng. Bapana Bagus Rangin ngaran Sentayem alias Buyut Téyom. Bagus Rangin boga tilu dulur lalaki. Lanceukna ngaran Buyut Bangin.
Dua adina Buyut Salimar jeung Ki Bagus Serit. Sentayem (Buyut Téyom) nya éta kiai (ajengan) anu kacida taatna kana ajaran agama Islam. Inyana mibanda ilmu agama anu luhur, nepika loba jalma jaradi muridna (santri), kaasup Bagus Rangin sadudulur. Dina ngalap élmu agama, Bagus Rangin lain ngan ngaguru ka bapana. Inyana ogé guguru ka hiji ulama Banten jujuluk Ama (Rama) Banten. Hasil gémbléngan bapana jeung Ama Banten dina widang élmu agama, Bagus Rangin jadi jalma soléh sarta remen tirakat. Bagus Rangin mibanda gedé wiwaha sarta lébér wawanén nanjeurkeun bebeneran. Kusabab kitu, Bagus Rangin jadi tokoh anu dipikasérab tapi dipiwanoh ku rahayat, sabab inyana teu sungkan tutulung kanu butuh ku pitulungna. Tabéat jeung sikep Bagus Rangin katohyan ku Sultan Cirebon. Samalah Sultan Cirebon méré kapercayaan ka Bagus Rangin jadi kapala daérah (Kabagusan) Jatitujuh. Dina éta kalungguhan, Bagus Rangin meunang pangkat sénapati. Sanggeus meunang kalungguhan, hubungan Bagus Rangin jeung rahayat beuki raket. Ogé inyana jadi apal, yén di antara urang pribumi anu jadi kapala daérah jeung Cina aya nu jadi anték kolonial. Mémang dina zaman jajahan, pihak kolonial ngagunakeun urang Cina di Indonesia jadi “kaki-tangan” kolonial dina widang ékonomi.
Kusabab kitu, Bagus Rangin lain ngan ceuceub ka Walanda, tapi ogé ka anték-antékna. Bagus Rangin némbongkeun sikep ngalawan pihak kolonial dimimitian ku jadi pamingpin gerakan rahayat Palimanan. Harita rahayat Palimanan kahirupanana beuki katalangsara. Ari sababna, lahan garapan rakyat (patani) diséwakeun ku kapala daérah ka Cina. Sanajan kitu, rahayat diperes tanagana pikeun ngolah lahan sarta kudu mayar pajeg anu jumlahna kawilang gedé. Rahayat teu cicingeun, maranéhna ngadatangan kapala daérah — demo mun kiwari mah –, meredih sangkan jumlah pajeg diturunkeun. Rahayat kacida kuciwana, sabab kapala daérah geus jadi anték Cina jeung Walanda, nepika henteu nedunan pameredih rahayatna. Kusabab kitu, rahayat Palimanan gilig pikeun baruntak, dipimping ku Bagus Rangin jeung adina (Bagus Serit). Saméméh nagayakeun gerakan, jalma- jalma anu jadi pasukan Bagus Rangin jeung Bagus Serit dilatih perang. Anggahota pasukan nu dipimping langsung ku Bagus Rangin jumlahna kira-kira 300 urang. Anu jadi sasaran gerakan nya éta padumukan kapala daérah jeung Cina di kota Palimanan. Wakil asistén residén Cirebon ogé jadi sasaran, nepika tiwas. Iraha tegesna gerakan rahayat Palimanan mimiti der, datana tacan kapaluruh. Anapon kitu, patali jeung éta gerakan, sumber kolonial mangrupa resolusi tanggal 25 Februari 1806, nyebutkeun ayana gerakan ngalawan pamaréntah kolonial di daérah Cirebon. Tangtu gerakan anu dimaksud dina éta resolusi teh nya éta gerakan Bagus Rangin.
Gerakan Bagus Rangin meunang rojongan tokoh masyarakat di sabaraha daerah. Kusabab kitu, dina ngayakeun gerakan saterusna, Bagus Rangin meunang bantuan tanaga, pakarang jeung dahareun (logistik) ti sabaraha daérah. Bantuan tanaga dipingpin ku tokoh daérah séwang-séwangan. Éta bantuan di antarana datang ti daérah Jatitujuh, Rajagaluh, Baruang Kulon, Baruang Wétan, Sumber, Bantarjati, Cikao, Kandanghaur, Kuningan, Linggajati, Luragung, Maja, Sumedang, Karawang, jeung Subang. Dina kaayaan kiwari mah – numutkeun data anu geus kakoreh –, pangaruh gerakan Bagus Rangin sumebar di daérah kabupatén-kabupatén Cirebon, Majalengka, Kuningan, Indramayu, Sumedang, Karawang, jeung Subang. Pakarang anu digunakan ku pasukan jeung balad Bagus Rangin nya éta bedog, keris, pedang, tumbak, bedil jeung mariem. Dua pakarang anu disebut pandeuri jumlahna saeutik, bantuan ti sabaraha urang kapala daérah (bupati).
Pikeun numpes gerakan anu diluluguan ku Bagus Rangin, Gubernur Jenderal Kompeni A.J. Wiese nugaskeun Nicolaes Engelhard pikeun mingpin pasukan Kompeni. Gubernur Jenderal ogé ménta bantuan para bupati di Tatar Sunda sangkan ngirim pasukan. Tapi teu sakabéh bupati tumut kana éta paréntah. Sabagian pasukan bantuan bupati ditugaskeun ngajaga tapel wates daérah séwang- séwangan, sangkan daérah gerakan Bagus Rangin teu ngalegaan. Sabagian deui mantu pasukan Kompeni nyerang puseur gerakan Bagus Rangin di daérah Jatitujuh (Kuningan). Di éta tempat der perang rongkah. Di dua pihak loba anu tiwas, pangpangna di pihak Bagus Rangin. Ari sababna, kahiji, jumlah pihak nu nyerang leuwih loba batan pihak nu diserang. Kadua, pakarang nu digunakeun ku pihak Bagus Rangin teu saimbang jeung pakarang lawan anu lolobana mangrupa bedil. Bagus Rangin jeung sésa baladna kapaksa mundur bari néangan tempat panyumputan. Pikeun sawatara waktu Bagus Rangin henteu ngayakeun gerakan bari ngumpulkeun deui kakuatan (konsolidasi).
Pikeun nambahan kakuatan moril keur kapentingan perjuangan ngalawan pihak kolonial, Bagus Rangin nyepi di sabaraha tempat, di antarana di Pasir Luhur. Di tempat penyepian inyana munajat ka Allah SWT sangkan perjuanganana ditangtayungan. Hal éta nambahan gedéna wibawa jeung pangaruh Bagus Rangin di kalangan rahayat, nepika rahayat boga anggapan yén Bagus Rangin titisan Ratu Adil. Bagus Rangin jeung rahayat Cirebon ngayakeun deui gerakan waktu kakawasaan di Indonesia ragrag ka pamaréntah Hindia Belanda anu dipingpin ku Gubernur Jenderal H.W. Daendels (1808-1811). Alatan anu utama nya éta, kahiji, Raja Kanoman Pangéran Suriawijaya – anu dibuang ku Kompeni ka Ambon, tapi akhirna dibébaskeun sarta dijenengkeun deui sultan – ku Daendels dipecat tina kalungguhanana (2 Maret 1810) sabab sikep jeung tindakan Pangéran Suriawijaya dianggap ngalawan pamarentah kolonial. Kadua, tindakan Daendels ka rahayat kacida telengesna, leuwih galak batan Kompeni. Gawé paksa jeung tindakan Daendels séjénna, estu nyangsarakeun rahayat.
Kusabab kitu, gerakan Bagus Rangin zaman pamaréntahan Daendels leuwih ditujukeun kana ngabéla rahayat, tibatan gerakan dina wanda perang. Loyog jeung anggapan rahayat yén Bagus Rangin titisan Ratu Adil, sabaraha tokoh masyarakat boga pikiran pikeun ngadegkeun nagara mangrupa karajaan. Éta karajaan rék dingaranan Nagara Panca Tengah anu puseurna di Bantarjati, dirajaan ku Bagus Rangin. Ceuk pamikiran para tokoh, tujuan gerakan bakal kahontal ku kakuatan éta karajaan. Éta rencana teu kalaksanakeun, sabab teu loyog jeung kaayaan zaman anu disanghareupan. Kusabab kitu gerakan Bagus Rangin balik deui kana gerakan perang.
Unggal ba’da solat Jumat, Bagus Rangin ngagembléng para pamingpin pasukan jeung anak buahna. Sajaba ti latihan perang, gembléngan rohani ogé dilakukeun, pikeun ngagedurkeun sumanget juang. Unggal waktu gembléngan, para pamingpin jeung anggahota pasukan maraké pakéan sarwa bodas, minangka ciri iklas ngorbankeun jiwa-raga keur ngabéla bangsa jeung agama. Bantarjati daerah Jatitujuh dipilih jadi puseur gerakan Bagus Rangin. Di daérah Bantarjati aya lahan (lapang) lega di Jawura anu hadé pikeun pertempuran tur nguntungkeun pihak Bagus Rangin. Telik sandi (mata-mata) pihak Bagus Rangin méré béja yén pihak kolonial bakal ngerahkeun pasukan — pasukan Walanda jeung pasukan gabungan ti sabaraha kabupatén — ti Kadipatén ka Jatitujuh. Bagus Rangin gancang maréntah anak buahna supaya nancebkeun umbul-umbul warna beureum di lapang Jawura sabagé ciri nangtang perang ka musuh. Bagus Rangin ogé maréntah para pamingpin pasukan sangkan miheulaan nyerang musuh. Sigana pihak kolonial ogé ngirim telik sandi ka Jatitujuh, sabab sanggeus pasukan pihak kolonial datang ka Jatitujuh, terus nyerbu Jawura. Der perang rongkah anu ngabalukarkeun loba anggahota pasukan tiwas, pangpangna pasukan Bagus Rangin. Pasukan Bagus Rangin beuki lila beuki kadesek. Bagus Rangin jeung sésa baladna kapaksa mundur, ngajugjug Desa Panongan. Untung pasukan musuh henteu nyusul.
Dumasar kana data anu patali jeung éta kajadian, bisa jadi perang di Jawura lumangsung dina pertengahan tahun 1810. Kurang leuwih sataun ti harita, pamaréntah kolonial henteu ngayakeun tindakan ka pihak Bagus Rangin. Singhoréng harita kakawasaan Daendels geus melempem, malah harita Indonesia aya dina kalangkang kakawasaan Inggris. Pertengahan tahun 1811 Daendels mulang ka nagri asalna. Kakawasaan di Indonesia ragrag ka pamaréntah Inggris anu diwakilan ku Létnan Gubernur Jenderal T.S. Raffles (1811-1816). Lolongkrang waktu saméméh Raffles ngajalankeun pamaréntahan, dimangfaatkeun ku Bagus Rangin pikeun ngumpulkeun kakuatan keur neruskeun perjuangan. Pamaréntahan Raffles anu sifatna ngajajah tangtu moal béda jeung pamarentahan kolonial saméméhna, kitu meureun pamikiran Bagus Rangin harita. Dina raraga ngumpulkeun kakuatan mangrupa tanaga, Bagus Rangin lunta ka Karawang. Sabagian rahayat di éta daérah ngabagéakeun Bagus Rangin kalayan daria. Malah Bagus Rangin diperedih sangkan mingpin gerakan di Karawang. Tindak-tanduk Bagus Rangin katohyan ku Raffles. Pikeun numpes gerakan rahayat Karawang nu dipingpin ku Bagus Rangin, Raffles maréntah pejabat kolonial di Kabupatén Karawang jeung Cianjur, sangkan bupati éta daérah mingpin prajurit séwang-séwangan. Pasukan Cianjur diparéntah nyerang Karawang. Pasukan Karawang dibantu ku pasukan Mangkunegara ti Solo nyerang Bantarjati, sabab Bagus Rangin geus aya deui di Bantarjati ngeprik wadya baladna. Di Bantarjati der deui perang rongkah (16 – 29 Februari 1812). Kusabab jumlah tanaga pasukan jeung pakarang teu saimbang, akhirna pasukan Bagus Rangin kadesek, terus mundur ka hiji tempat, tapi musuh terus ngudag. Bagus Rangin sabalad-balad ngayonan musuh di éta tempat. Éta sababna éta tempat dingaranan Pangayonan. Bagus Rangin jeung sésa baladna mundur deui ka Panongan. Pasukan musuh ningker Panongan. Nya di tempat éta akhirna Bagus Rangin katangkep (27 Juni 1812).
Éta lalakon nembongkeun yén Bagus Rangin hiji tokoh anu kuat nyekel pamadegan. Ketak Bagus Rangin ngalawan pihak kolonial jeung anték-antékna, némbongkeun Bagus Rangin pageuh nyekel bebeneran, nyaah kana harga diri, tur ikhlas ngorbankeun jiwa-raga ngabélaan rahayat nu katalangsara ku tindakan penjajah, jeung nanjeurkeun bebeneran mungguhing ajaran agama (Islam). Kusabab kitu, éta lalakon penting hartina pikeun jadi pelajaran, sangkan urang teu leungiteun jati diri sarta pageuh nyekel bebeneran. Mugia.
Bagus Rangin adalah tokoh dari Bantarjati, Majalengka, yang menentang dan memimpin pemberontakan melawan Belanda pada Perang Cirebon tahun 1805-1812.
Pada 1805 pertempuran pecah di daerah Pangumbahan, juga terjadi pertempuran di daerah Karesidenan Cirebon dan pantai utara Jawa. Pasukan Bagus Rangin yang berkekuatan ± 10.000 orang kalah dan terpaksa mengakui keunggulan Belanda. Tanggal 12 Juli 1812 Bagus Rangin menerima hukuman penggal kepala di Cimanuk dekat Karangsembung, Cirebon. (id.wikipedia.org/wiki/Bagus_Rangin)
Sumber: http://serbasejarah.wordpress.com/2009/04/05/siapa-bagus-rangin/


text:
Tata makna
manrupa widang elmu basa anu maluruh
ngenaan harti kecap jeung parobahan harti kecap. Harti kecap ngawengku; (1) harti
leksikal, (2) harti gramatikal,
(3) harti denotatif, (4) harti konotatif, (5) harti sinonim, (6) harti antonim,
(7) harti homonim, (8) harti hiponim, (9) harti poli semi.
Sedengkeun parobahan hati kecap ngawengku; (a) harti nu ngalegaan
(generalisasi, (b) harti nu ngaheureutan (sfesipikasi), (c) harti nu ngaluhuran
(ameliorasi), (d) harti nu ngahandapan
(peyorasi), (e) harti nu matukeurkeun
(sinestesia), jeung (f) harti kecap an
ngumpamakeun (asosiasi).
2.1. Harti Kecap
2.1.1.Harti
Leksikal
Harti leksikal
nya éta harti kecap an sarua jeung harti an aya dina kamus. Harti leksikal bisa
oge disebut harti kecap an can make rarangken (imbuhan). Conto:
-hujan =
cai an turun ti langit (harti
kamus)
-payung = alat pikeun nahan panas panon poe atawa cai
hujan
-buku = alat pikeun nulis atawa maca an
dibendel
conto kalimah:
a.Mang Somad keur nandean cai hujan.
b.Mang Udin keur ngomean payung.
2.1.2. Harti Gramatikal
Harti
gramatikal nya éta harti kecap an geus make rarangken. Conto:
-
kahujanan = hatina kakeunaan ku cai hujan
-
papayung = pejabat atawa an nyekel jabatan
-
payungan = make payung
Conto kalimah:
a.Si Ibro keur ngiuhan dina tangkal waru, kusabab sieun
kahujanan.
b.Pa Ewon tos jadi papayung di kecamatan .
2.1.3. Harti Denotatif
Harti
denotataif nya éta harti kecap anu sabenerna. Conto:
- meja - korsi -
baju
- dahar - hujan - leungeun
2.1.4. Harti
Konotatif
Harti
konotatif nya éta harti kecap injeuman
(kias), atawa harti an teu sabenerna.
Conto: - hujan cimata - panjang leungeun - meja hejo
Conto kalimah:
a.Neng Sinta hujan
cimata basal indungna tilar dunya.
b.Si Bogel mmah budakna panjang leungeun
c. Koruptor
teh diadili dina meja hejo.
2.1.5.Harti
Sinonim
Harti sinonim,
nya éta kecap anu ngabogaan harti sarua jeung kecap sejen.
Conto: - baju = acuk - gede = badag -
beunghar = jegud
Conto dina paguneman:
Aki :
“Nini, ari ieu baju saha
mani alus kieu ?"
Nini :
“Oh… éta mah acuk pa Lurah
!"
Aki :
“beda nya Nini, ari raksukan
anu beunghar mah mani sae kieu !"
2.1.6. Harti antonim
Harti
antonim nya éta kecap anu hartina
lalawanan jeung kecap sejen. Conto :
- jangkung
x pendek - pinter x
bodo - hade
x goreng
conto kalimah:
a.Lanceukna mah pinter, ari adina mah bodo.
b.Pa Ubed mah jalma beunghar, ari Si Ibro mah jalma
sangsara.
2.1.7. Harti
homonim
Harti homonim,
nya éta kecap anu tulisan jeung sora basana
(bunyi) sarua, tapi hartina teu sarua. Harti homonim dibagi dua, nya éta
harti homograf jeung harti homofon.
2.1.7.1. Harti
homograf
Harti
homograf, nya éta kecap anu tulisanana sarua, tapi hartina beda. Conto:
-
kaca =
kaca -
koneng = koneng - buku =buku
kaca = hartina lembaran tina buku (halaman)
kaca =
hartina barang anu pecah belah
Conto kalimah:
a. Pa Lurah nuju maca buku kaca
13
. b. Sinta
keur ngelapan kaca jandela .
koneng = anu hartina warna
koneng = anu
hartina mangrupa
Conto kalimah:
a. Budak téh make baju koneng.
b. Bi Ijah keur ngarendos koneng dina coet.
2.1.7.2. Harti homofon
Harti
homofon nya éta kecap anu sora basana sarua tapi hartina beda. Conto:
- bang x
bank - rok x
rock - sangsi x
sanksi
Conto kalimah:
a. Bang Mandra pamaen
sinetron.
b.
Juragan Badrun angkat ka bank BNI
2.1.8. Harti hifonim
Harti
hiponim, nya éta kecap anu ngabogaan
harti umum jeung harti husus.
a.Harti umum, nya
éta harti kecap anu ngawengku harti sejen
b.Hart husus, nya éta harti kecap anu kawengku ku harti
umum, atawa bagian
tina harti umum.
Conto kalimah: 1).
a. Mang Somad keur mawa sayuran ka pasar. (harti
umum)
b. Ceu Sari
keur metikan kangkung di dapur. (harti husus)
2). a. Jakarta loba bangunan
anu jujul ka langit. (harti umum)
b. “ Mangga
atuh linggih heula kasaung butut pa!”(harti husus)
2.1.9. Harti polisemi
Harti
polisemi, nya éta harti kecap anu leuwih
ti hiji, atawa harti kecap anu ngaragum harti kecap sejen. Conto:
Awewe = - istri
- parawan
- bikang
Conto kalimah: a. IstriPa
Lurah nuju rapat di bale desa.
b. Hayam bikang Mang
Usup geus ngendog.
Evaluasi
Jawab patalekan ieu di handap !
1. Aki
= “ Kunaon nini nyekelan wae beuteung?”
Nini
= “ Ieu, padaharan nini nyeri!”
Dumasar kana paguneman diluhur, kecap anu
ngabogaan harti leksikal nya éta:
a. nyekelan b. padaharan c. kunaon d. beuteung
2. Kecap dina paguneman di luhur anu ngabogaan
harti gramatikal, nya éta:
a. padaharan, b. nini, c. aki, d. beuteung.
”Barang anjog ka
Taman Topi, Si Ibro ngahuleng bari luak lieuk susuganan
aya anu wawuh. Manehna bingung teu nyaho jalan pibalikeun. Ari budak anu kurung
batok mah karek sakalieun ulin ka kota
oge bet ngarasa katalimeng…”
3. Kecap anu ngabogaan harti konotatif dina ungkara di luhur, nya éta:
a. barang anjog , taman topi b. jalan pibalikeun, kurung
batok
c. katalimeng, ngahuleng d. taman topi, kurung batok
4. “Prasasti Ciaruteun mangrupa titinggal raja Purnawarman.”
Kecap
Prasasti Ciaruteun ngabogaan harti :
a.
konotatif, b. homonim, c. denotatif, d. polisemi.
5. “Budak téh jongjon wae tuang , teu ningalieun sangu anu
dihuapkeunana maruragan dilodokan ku
entog.”
Kecap
dilodokan, dina kalimah di luhur, ngabogaan harti sinonim nya
éta:
a. tuang, b. neda, c. dahar, d. nyatu.
6. “Si Juned mah kawentar jalma
malarat.” Kecap antonim tina kecap malarat
nya eta :
a. sangsara, b. beunghar, c.
miskin, d. teu
boga
7. Pilih kalimah
ieu di handap anu ngabogan harti homofon !
Bang Kasman bandar hayam.
Bi Sumi keur
ngarendos koneng , pikeun
nyangu koneng.
Kuring mah
sangsi budak anu bolos dibere
sanksi ku kapala sakola.
Bang Miun keur ngelapan kaca.
“ (1)
Mangga wae gera tuang heula Pa ! (2) Abdi mah parantos neda. (3) Upami
teu kaabotan abdi mah bade neda piduana ti Bapa! (4) Ah, bapa mah moal dahar, keur teu
ngarareunah padaharan…”
8. Ungkara di luhur, anu kecapna ngabogaan
harti homograf, nya éta
a. kalimah ka-1 jeung ka-2 b. kalimah ka-2
jeung ka –3
c.
kalimah ka –3 jeung ka-4
d. kalimah a-4 jeungka-1
9. Pilih kecap ieu di handap anu mangrupa kecap umum !
a. melati, b. ros, c. lele, d.
tatangkalan.
10. Isuk-isuk keneh jalma-jalma
geus minuhan sisi Situ Gede, aya anu
mawa ayakan,
sirib, heurap, kecrik jeung alat sejena anu bisa pake ngala lauk.
Beunteur, sepat,
bogo, lele jeung sajabana. Kecap husus dina ungkara kasebut, nya éta:
a. lauk, b. Situ Gede, c.
mawa, d. heurap.
2.2. Parobahan Harti Kecap
2.2.1. Harti kecap anu Ngalegaan (generalisassi)
Harti
kecap anu ngalegaan nya éta harti kecap anu dipake kiwari ambahanana leuwih
lega tibatan harti kecap anu dipake ayeuna.
Conto :
- bapa
= kecap bapa bareto mah
dipake pikeun sesebutan anak ka kolot
lalakina ayeuna mah dipake pikan
kasakumna jalma anu dipikahormat. Misalna , bapa lurah, bapa presiden, bapa RT,
jsb.
- ibu = kecap ibu bareto mah
dipake pikeun sesebutan ti hiji anak ka
indungna, tapi ayeuna dipake sesebutan pikeun unggal jalma awewe anu dipika
hormat. Misalna; ibu RT, ibu guru, ibu PKK, ibu lurah, jsb.
- saderek
= kecap saderek baheula mah dipake pikeun sesebutan kanu jadi
dulur, ayeuna dipake sesebutan pikeun kasakabeh jalma anu dipihormat.
Misalna saderek RT,
conto kecap sejena
nu hartina ngalegaan nya éta; teteh,aa, jsb.
Conto kalimah: 1) a. Bapa Si Ewon
bandar hayam. (harti heubeul)
b. “Ari bapa
lurah aya?” ceuk pa RT (harti nu
ngalegaan)
2) a. Pun Biang
mah saderekna urang Bandung.
(harti heubeul)
b. “Saderek
téh bade kasaha? (harti generalisasi)
2.2.2. Harti Kecap anu Ngaheureutan
(spesifikasi)
Harti
kecap anu ngaheureutan nyak éta harti kecap anu dipake ayeuna leuwih heureut
ambahanana tibatan harti kecap anu dipakae baheula. Conto :
- sarjana = kecap
sarjana baheula mah dipake sesbutan pikeun sakabeh jalma anu pinter/
ngabogaan kaahlian leuwih ti jalma sejen disebut sarjana, tapi ayeuna
mah kecap sarjana téh ngan dipake sesebutan pikeun ka jalma anu lulus ti
perguruan tinggi. Misalna sarjana
ekonomi, sarjana pertanian, jsb.
- guru =
kecap guru baheula mah dipake pikeun sakabeh jalma anu ngajarkeun elm ka
anu sejen, disebut guru. Kecap guru ayeuna mah ngan dipake pikeun jalma anu
ngajar di sakola wungkul. Misalna guru basa Sunda, guru matematika, guru SD,
guru olah raga, jsb.
Conto kecap anu ngaheureutan
sejenna di antarana; kitab, siswa, murid, ulama, santri, ustad, pesantren,
madrasah, kiai, gelas, jsb.
Conto kalimah: 1) a. Si Joni Uhe sarjana ekonomi lulusan
b. Pa Maman guru basa Indonesia.
2.2.3. Harti Kecap anu Ngaluhuran (ameliorasi)
Harti kecap anu ngaluhuran nya éta harti kecap anu
dipake ayeuna ajenna (nilai rasana) leuwih luhur tibatan harti kecap anu dipake
baheula. Conto :
- tenteu,
= ajenna leuwih luhur tibatan kecap bibi
- om
= ajenna leuwih luhur ti
batan kecap mamang
- istri = ajenna leuwih luhur ti batan kecap pamajikan
Conto kalimah: a. Tanteu Rina
nuju balanja di supermaket.
(ameliorasi)
b. “ Bibi
cing pang nyandakeun cai ieu aya tamu” ceuk dununganana. (harti peyorasi)
c. Bibi Si Jantuk imahna di Jakarta. (harti asal)
2.2.4. Harti Kecap anu Ngahandapan ( peyorasi)
Harti
kecap anu ngahandapan, nya éta harti kecap anu dipake ayeuna ajenna atawa nilai
rasana leuwih handap ti batan baheula. Conto :
- kecap bibi
= baheula mah dipake sesebutan pikeun ka adi bapa/indung anu
awewe, ayeuna mah kecap bibi téh dipake sesebutan pikeun ka babu
(pembentu) atawa anu status sosialna handap; bibi sayur, bibi jamu , jsb.
- mamang =
kecap mamang baheula mah dipake sesebutan pikeun ka adi
lalaki bapa/ indung, ayeuna mah kecap mamang téh dipake sesebutan pikeun anu setatus sosialna handao. Misalna;
mamang beca, mamang baso, jsb.
Conto kecap sejenna anu nilai rasana nganhandapan, di antarana;
bikang, parawan, propokator, gelandangan, lolong, budeg, jsb.
Conto kalimah: a. Si Bibi
tukang bala-bala anu disuhun ka tabrak beca. (peyorasi)
b. Pun Bibi mah didamelna di Bank
BNI. (harti nu sabenerna)
2.2.5. Harti Kecap anu Ngumpamakeun (asosiasi)
Harti
kecap anu ngumpamakeun , nya éta harti kecap anu diumpamakeun jeung harti kecap
anu ngabogaan sifat anu saraua jeung hiji barang. Conto:
-
amplop
= duit sogokan
-
korsi baseuh
= pagawean anu genah , jsb.
Conto kalimah: a. Jang Eman ari
make amplop mah teu burung wae lulus ujian.
b. Persib Maung Bandung jadi juara liga Danhill.
c. Ari make sabun
mah teu burung jadi pegawe negeri.
2.2.6. Harti Kecap anu Matukeurkeun (sinestesia)
Harti
kecap peyorasi nya éta harti kecap anu muncul balukar patukeurna panca indra. Umpamana indra
pangdenge jadi indra pangrasa. Conto:
1.a. Neng Sinta mah ari dangdos téh mani manis.
(sinestesia)
b. Rambutan
aceh mah rasana mani manis. (harti sabenerna)
2.a. Juragan Ubed
nyariosna mani teuas, basa nyarekan bujangna. (sinestesia}
b.Tangkal tiwu téh mani teuas
ari geus kolot mah. (harti sabenerna)
EVALUASI
Jawab patalekan ieu di handap !
1. Pilih kalimah di handap ieu anu hartina ngalegaan!
a. “Pa, ari ibu kamana ?” Ceuk Sinta nanyakeun
indungna
b. ”Geura tuang
heula atuh bapa!” ceuk Raras ka bapana.
c. “Ari Bapa Camat nyondong kitu Neng ?” ceuk Mang Udin.
d. Pun bapa mah nuju angkat ka Jakarta
Titenan paguneman ieu di handap !
1). Aki
: “Ulah gutak gitek wae nini,
diuk téh teu sopan, era ku pa guru!”
2). Nini
: “ih… ari si aki sok bawel!”
3). Sinta
: “jep, atuh jempe isin tuh ku
Tanteu Susi, ningali wae ka dieu!”
4). Guru
: “ Keun bae atuh, “ (tembalna,
sarta pok nyarita deui)
“ Bi
Ijah…nyandak cai yeuh kadieu, aya tamu geura suguhan!”
2. Dumasar
kana ungkara di luhur, kalimah anu kecapna ngandung harti peyorasi, nyaeta :
a. no. 1 b. no. 2 c. no. 3 d. no. 4
3. Kalimah anu kecapna ngabogaan harti spesifikasi dina
paguneman di luhur, nyaeta:
a. no.
1 b. no. 2 c. no. 3 d. no. 4
4. Kecap anu hartina ngaluhuran dina paguneman di luhur,
di antarana:
a. Bi Ijah, b.
Tanteu, c.
guru, d. nini.
Tengetan ungkara basa ieu di handap!
“Gunung Salak ari wanci isuk-isuk mah ngajogo diharudum ku halimun, estu
ku matak waas. Hal kitu téh komo deu lamun disawangna ti kadeukeutan bruhbreh
pamandangan mani endah. Angin gunung ngahiliwir kacida pisan ngeunahna.
Sakapeung mah dipirig ku sora manuk mani hipu jeung manis pisan kadengena…”
5. Kecap dina paragraf di luhur, anu ngandung harti
sinestesia, aya dina kalimah …
a. ka-1
jeung ka-2 b. ka-2 jeung
ka-3
c. ka-3 jeung
ka-4
d. ka-1 jeung ka-4
6. Kecap dina paragraf di luhur anu ngabogaan harti
sinestesia, di antarana:
a. diharudum ku
halimun, b. pamandangan mani endah
c. angin gunung
ngahiliwir,
c.sora manuk mani hipu jeung manis.
7. “Para anggota DPR keur nembongkeun sihungna dina
sidang paripurna.” Kecap sihung dina kalimah di luhur, ngabogaan harti, nya
éta:
a. huntu anu seukeut, b. duit, c. kakawasaan d. senjata.
8. “Ari make amplop mah teu burung budak téh
lulus ujianana!” kecap amplop ngandung harti;
a. sinestesia, b. asosiasi, c. peyorasi, d. ameliorasi.
9. “Robet Uhe jadi asisten pelatih sepak bola kesebelasan Italia.” Kecap asisten
ngabogaan harti : a. asosiasi, b.
spesifikasi, c. peyorasi, d. ameliorasi.
10. Pilih kalimah di handap ieu anu hartina ngalegaan!
a. Tanteu Erna tukang bala-bala
keliling ka tabrak beca.
b. Pun Bibi mah kawitna ti Bogor.
c. Para santri keur ngaji di pasantren Kiai Adullah Mustofa.
d.
“Punten bade tumaros, ari anu bade nikah téh Teteh kitu?” ceuk pa lebe